ಬಾನ್ ಜೊವಿ

**ಬಾನ್‌ ಜೊವಿ**  ಎನ್ನುವುದು ಸೇರೆವಿಲ್ಲೆ, ನ್ಯೂಜರ್ಸಿ, ಯ ಒಂದು ರಾಕ್‌ ಬ್ಯಾಂಡ್‌.   1983ರಲ್ಲಿ ಸ್ಥಾಪಿಸಲಾದ ಬಾನ್ ಜೊವಿಯಲ್ಲಿ ಪ್ರಮುಖ ಗಾಯಕ ಮತ್ತು ಅದೇ ಹೆಸರಿನ 0}ಜಾನ್‌ ಬಾನ್‌ ಜೊವಿ, ಗಿಟಾರು ವಾದಕ ರಿಚೀ ಸಂಬೋರಾ, ಕೀಬೋರ್ಡ್‌ ವಾದಕ ಡೇವಿಡ್‌ ಬ್ರಾಯನ್‌‌, ಡ್ರಮ್‌ ವಾದಕ ಟಿಕೊ ಟಾರೆಸ್‌, ಮಾಜಿ ಬಾಸ್‌ವಾದಕ ಅಲೆಕ್‌ ಜಾನ್ ಸಚ್‌, ಹಾಗೆಯೇ ಪ್ರಸ್ತುತ ಬಾಸ್‌ವಾದಕ ಹ್ಯೂ ಮ್ಯಾಕ್‌ಡೊನಾಲ್ಡ್‌ ಇದ್ದಾರೆ.  1994ರಲ್ಲಿ ಅಲೆಕ್ ಜಾನ್ ಸಚ್‌ನ ನಿರ್ಗಮನವನ್ನು ಹೊರತುಪಡಿಸಿದರೆ ಈ ಬ್ಯಾಂಡ್‌ ತನ್ನ 26 ವರ್ಷಗಳ ಇತಿಹಾಸದಲ್ಲಿ ಬಹುತೇಕ ನಿಶ್ಚಲವಾಗಿದೆ, ಆತನ ಜಾಗವನ್ನು ಅನಧಿಕೃತವಾಗಿ ಹ್ಯೂ ಮ್ಯಾಕ್‌ಡೊನಾಲ್ಡ್ ತುಂಬಿದ.   ಅನೇಕ ರಾಕ್ ಹರ್ಷಗೀತೆಗಳನ್ನು ಬರೆಯುವುದಕ್ಕೆ ಈ ವಾದ್ಯಗೋಷ್ಠಿಯು ಪ್ರಸಿದ್ದಿ ಪಡೆದಿದೆ ಹಾಗೂ 1986 ರಲ್ಲಿ ಬಿಡುಗಡೆಯಾದ ಇವರ ಮೂರನೇ *ಸ್ಲಿಪರಿ ವೆನ್ ವೆಟ್*  ಎಂಬ ಆಲ್ಬಮ್ ವ್ಯಾಪಕವಾದ ಮನ್ನಣೆ ಪಡೆಯಿತು.  ಬಾನ್ ಜೋವಿ ವಾದ್ಯಗೋಷ್ಠಿಯು ಲಿವಿಂಗ್‌ ಆನ್ ಎ ಪ್ರೇಯರ್(ಇದು ಅವರ ಸಂಕೇತಗೀತೆಯಾಗಿದೆ) ಹಾಡನ್ನು ಒಳಗೊಂಡಂತೆ ಯು ಗಿವ್‌ ಲವ್‌ ಎ ಬ್ಯಾಡ್‌ ನೇಮ್‌, ವಾಂಟೆಂಡ್ ಡೆಡ್ ಆರ್ ಅಲೈವ್, ಬ್ಯಾಡ್ ಮೆಡಿಸಿನ್, ಕೀಪ್ ದಿ ಫೇಯ್ತ್‌, ಬೆಡ್ ಆಫ್ ರೋಸಸ್, ಆಲ್ವೇಸ್, ಇಟ್ಸ್ ಮೈ ಲೈಫ್ ಮತ್ತು ಹ್ಯಾವ್ ಎ ನೈಸ್ ಡೇ ಹಾಡುಗಳಿಗೆ ಬಹಳ ಹೆಸರುವಾಸಿಯಾಗಿದೆ.  "ವಿ ವರ್ ನಾಟ್ ಬಾರ್ನ್ ಟು ಫಾಲೋ" ಇವರ ಇತ್ತೀಚಿನ ಜನಪ್ರಿಯ ಏಕಗೀತೆ.

1980ರ ದಶಕದ ಉತ್ತರಾರ್ಧದಲ್ಲಿ ಕೈಗೊಂಡ ಸಮೃದ್ಧ ಪ್ರವಾಸ ಮತ್ತು ಧ್ವನಿಮುದ್ರಣದ ನಡೆಸಿದ ಈ ಬ್ಯಾಂಡ್‌, 1990ರಲ್ಲಿ ನ್ಯೂಜೆರ್ಸಿ ಪ್ರವಾಸದ ನಂತರ ಬಿಡುವು ತೆಗೆದುಕೊಂಡಿತು, ಮತ್ತು ಆ ಸಮಯದಲ್ಲಿ ಜಾನ್‌ ಬಾನ್‌ ಜೊವಿ ಮತ್ತು ರಿಚೀ ಸಂಬೋರಾ ಇಬ್ಬರೂ ಯಶಸ್ವೀ ಏಕವ್ಯಕ್ತಿ ಆಲ್ಬಮ್‌ಗಳನ್ನು ಬಿಡುಗಡೆಮಾಡಿದರು.  1992ರಲ್ಲಿ ಈ ಬ್ಯಾಂಡ್ *ಕೀಪ್ ದಿ ಫೇಯ್ತ್*  ಎಂಬ ಆಲ್ಬಮ್‌ನೊಂದಿಗೆ ಪುನರಾಗಮಗೊಂಡು 1980 ಮತ್ತು 1990ರ ದಶಕ ಪೂರ್ತಿ ಯಶಸ್ವೀ ಆಲ್ಬಮ್‌ಗಳನ್ನು ಸೃಷ್ಟಿಸುತ್ತಾ ಬಂದಿತು. ಎರಡನೇ ಬಿಡುವಿನ ನಂತರ, 2000ದಲ್ಲಿ ಬಿಡುಗಡೆಯಾದ ಅವರ ’ಇಟ್ಸ್ ಮೈ ಲೈಫ್’ ಎಂಬ ಏಕಗೀತೆ, ಯುವ ಶ್ರೋತೃಗಳಿಗೆ ಬ್ಯಾಂಡ್‌ಅನ್ನು ಪರಿಚಯಿಸುವಲ್ಲಿ ಯಶಸ್ವಿಯಾಯಿತು.  ಬಾನ್ ಜೊವಿ ತಮ್ಮ ಸಂಗೀತಕ್ಕೆ ವಿಭಿನ್ನ ಶೈಲಿಯನ್ನು ಬಳಸುವುದಕ್ಕೆ ಹೆಸರಾಗಿದ್ದು, ಇದು 2007ರಲ್ಲಿ *ಲೋಸ್ಟ್ ಹೈವೇ*  ಆಲ್ಬಮ್‌ಅನ್ನು ರಾಷ್ಟ್ರಾದ್ಯಂತ ವ್ಯಾಪಿಸುವಲ್ಲಿ ಯಶಸ್ವಿಯಾಯಿತು.   2009ರ ನವೆಂಬರ್ 10 ರಂದು ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ ಅವರ ಇತ್ತೀಚಿನ ಆಲ್ಬಮ್ *ದಿ ಸರ್ಕಲ್*  ಬಿಡುಗಡೆಗೊಂಡಿತು.

ಈ ಬ್ಯಾಂಡ್ ತನ್ನ ವೃತ್ತಿಯಾದ್ಯಂತ 11 ಸ್ಟುಡಿಯೋ ಆಲ್ಬಮ್‌ಗಳನ್ನು, ಎರಡು ಕಂಪೈಲೇಷನ್‌ ಆಲ್ಬಮ್‌ಗಳನ್ನು ಹಾಗೂ ಒಂದುಲೈವ್ ಆಲ್ಬಮ್ಅನ್ನು ಬಿಡುಗಡೆಗೊಳಿಸಿದೆ, ಮತ್ತು 120 ಮಿಲಿಯನ್‌ಗೂ ಅಧಿಕ ಆಲ್ಬಮ್‌ಗಳನ್ನು ವಿಶ್ವದಾದ್ಯಂತ ಮಾರಾಟ ಮಾಡಿದೆ. ಇವರು 50ಕ್ಕೂ ಅಧಿಕ ರಾಷ್ಟ್ರಗಳಲ್ಲಿ 34 ಮಿಲಿಯನ್‌ಗೂ ಹೆಚ್ಚಿನ ಅಭಿಮಾನಿ ಗಳಿಗಾಗಿ 2600ಕ್ಕೂ ಅಧಿಕ ಗೋಷ್ಠಿಗಳನ್ನು ಮಾಡಿದೆ ಹಾಗೂ 2006 ರಲ್ಲಿ ಯುಕೆ ಮ್ಯೂಸಿಕ್ ಹಾಲ್ ಆಫ್ ಫೇಮ್‌ ಪಡೆಗೆ ಸೇರಿದೆ.  2004ರಲ್ಲಿ ಈ ಬ್ಯಾಂಡ್‌ಅನ್ನು ಅಮೆರಿಕಾ ಸಂಗೀತ ಪ್ರಶಸ್ತಿ ಸಮಾರಂಭದಲ್ಲಿ ಶ್ರೇಷ್ಠತೆಯ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು ಮತ್ತು 2009ರಲ್ಲಿ ಗೀತಕಾರರು ಮತ್ತು ಸಹಕರ್ಮಿಗಳಾದ ಜಾನ್‌ ಬಾನ್ ಜೊವಿ ಮತ್ತು ರಿಚೀ ಸಂಬೋರಾ ಸಾಂಗ್‌ರೈಟರ್ಸ್‌ ಹಾಲ್ ಆಫ್ ಫೇಮ್‌ಗೆ ಸೇರಲ್ಪಟ್ಟರು.
## ಇತಿಹಾಸ 
### ರಚನೆ 
ಸ್ಥಾಪಕ ಸದಸ್ಯ ಜಾನ್‌ ಬಾನ್ ಜೊವಿ 13ನೇ ವಯಸ್ಸಿನಲ್ಲಿಯೇ ತನ್ನ ಮೊದಲ ಬ್ಯಾಂಡ್‌ ’ರೇಜ್’ನೊಂದಿಗೆ ಪಿಯಾನೋ ಮತ್ತು ಗಿಟಾರ್‌ನ್ನು ನುಡಿಸಲು ಆರಂಭಿಸಿದ.   16ನೇ ವಯಸ್ಸಿನಲ್ಲಿ ಬಾನ್‌ ಜೊವಿಯು ಡೇವಿಡ್ ಬ್ರಾಯನ್‌‌ನನ್ನು ಭೇಟಿಯಾದ  (ಬಿ. ಡೇವಿಡ್ ಬ್ರಾಯನ್‌‌‌ ರಶ್‌ಬಾಮ್, ಫೆಬ್ರವರಿ 7 1962 ಎಡಿಸನ್, ನ್ಯೂ ಜೆರ್ಸಿ) ಮತ್ತು 12 ಅಂಶಗಳನ್ನೊಳಗೊಂಡ ಅಟ್ಲಾಂಟಿಕ್ ಸಿಟಿ ಎಕ್ಸ್‌ಪ್ರೆಸ್‌ವೇಯನ್ನು ರಚಿಸಿದ.  ಅವರು ಕಿರಿಯರಾದರೂ ನ್ಯೂಜೆರ್ಸಿ ಕ್ಲಬ್‌ಗಳಿಗೆ ವಾದ್ಯಗಾರರಾದರು.   ಇನ್ನೂ ತನ್ನ ಹದಿಹರೆಯದಲ್ಲಿದ್ದ ಬಾನ್‌ ಜೊವಿಯು ಜೋನ್ ಬಾಂಗೋವಿ ಮತ್ತು ದ ವೈಲ್ಡ್‌ ಒನ್ಸ್‌ಗಳಿಗೆ ವಾದ್ಯಗಾರನಾಗಿದ್ದ, ಪ್ರಾದೇಶಿಕ ಕ್ಲಬ್‌ಗಳಾದ "ದಿ ಫಾಸ್ಟ್ ಲೇನ್" ಮತ್ತು ಈ ಪ್ರದೇಶದಲ್ಲಿನ ಇತರ ಸಂಗೀತ ಕಾರ್ಯಕ್ರಮಗಳಿಗೆ ಕೆಲಸ ಮಾಡಲು ಆತ ಸಿದ್ಧನಿದ್ದ.

1982ರ ಮಧ್ಯದಲ್ಲಿ, ಶಾಲೆಯಿಂದ ಹೊರಬಿದ್ದು ಮಹಿಳಾ ಶೂ ಅಂಗಡಿಯಲ್ಲಿ ಅರೆಕಾಲಿಕ ಕೆಲಸ ಮಾಡುತ್ತಿದ್ದ ಜೊವಿ ತನ್ನ ಸಹೋದರ ಟೋನಿ ಬಾಂಗೋವಿ ಸಹ-ಮಾಲೀಕನಾಗಿದ್ದ ಪವರ್ ಸ್ಟೇಷನ್ ಸ್ಟುಡಿಯೋಸ್ (ಮ್ಯಾನ್‌ಹ್ಯಾಟನ್‌ನ ಧ್ವನಿಮುದ್ರಣ ವ್ಯವಸ್ಥೆ) ದಲ್ಲಿ ಕೆಲಸ ಗಿಟ್ಟಿಸಿದ.  ಬಾನ್‌ ಜೊವಿಯು, ಬಿಲ್ಲಿ ಸ್ಕೇರ್ ನಿರ್ಮಿಸಿದ್ದೂ ಸೇರಿದಂತೆ ಅನೇಕ ಪ್ರದರ್ಶನಗಳನ್ನು ನೀಡಿದ -ಹಾಗೂ ಅವುಗಳನ್ನು ಮುದ್ರಣ ಕಂಪನಿಗಳಿಗೆ ಕಳುಹಿಸಿದ ಆದರೆ ಉತ್ತಮ ಪ್ರಭಾವ ಬೀರಲಾಗಲಿಲ್ಲ.

ನ್ಯೂಯಾರ್ಕ್‌ನ ಲೇಕ್‌ ಸಕ್ಸಸ್‌ನಲ್ಲಿರುವ ಪ್ರಾದೇಶಿಕ ರೇಡಿಯೋ ಸ್ಟೇಷನ್ ಡಬ್ಲ್ಯುಎಪಿಪಿ 103.5ಎಫ್‌ಎಂ (WAPP 103.5FM) "ದಿ ಆಪಲ್"ಗೆ ಭೇಟಿ ನೀಡಿದನು.   ಅವನು ನೇರವಾಗಿ ಜಾಹಿರಾತು ನಿರ್ದೇಶಕರಾದ ಜಾನ್ ಲಾಸ್‌ಮನ್‌ನೊಂದಿಗೆ ಮಾತನಾಡಿದ. ಸ್ಥಳೀಯ, ಸ್ವಂತ-ಬೆಳೆಯುತ್ತಿರುವ ಪ್ರತಿಭೆಯನ್ನು ಪ್ರೋತ್ಸಾಹಿಸುವ ಉದ್ದೇಶದಿಂದ ಅವರು ಆತನ "ರನ್‌ಅವೇ" ಹಾಡನ್ನು ಅವರ ಸ್ಟೇಷನ್‌ನ ಕಂಪೈಲೇಷನ್‌ ಆಲ್ಬಮ್‌ಗೆ ಸೇರಿಸಿಕೊಂಡರು.  ಬಾನ್ ಜೊವಿಗೆ ಆರಂಭದಲ್ಲಿ ಮನಸ್ಸಿಲ್ಲದಿದ್ದರೂ, ಆನಂತರದಲ್ಲಿ ಸ್ಟುಡಿಯೋ ಸಂಗೀತಗಾರರನ್ನು ಬಳಸಿಕೊಂಡು ಹಾಡಿಸಲಾದ ’ರನ್ಅವೇ’ ಹಾಡಿನ ಟ್ರ್ಯಾಕ್‌ಅನ್ನು ಅವರಿಗೆ ಕೊಟ್ಟನು. ’ರನ್‌ಅವೇ’ ಹಾಡಿನ ಧ್ವನಿಮುದ್ರಣಕ್ಕೆ ಸಹಕರಿಸಿದ ಸ್ಟುಡಿಯೋ ಸಂಗೀತಗಾರೆಂದರೆ - ದಿ ಆಲ್ ಸ್ಟಾರ್ ರಿವ್ಯೂ ಎಂದು ಹೆಸರಾಗಿದ್ದಾರೆ - ಗಿಟಾರ್ ವಾದಕ ಟಿಮ್ ಪಿಯರ್ಸ್, ಕೀಬೋರ್ಡ್ ವಾದಕ ರಾಯ್ ಬಿಟನ್, ಡ್ರಮ್‌ ವಾದಕ ಫ್ರ್ಯಾಂಕಿ ಲಾರೋಕಾ ಮತ್ತು ಬಾಸ್‌ ವಾದಕ ಹ್ಯೂ ಮ್ಯಾಕ್‌ಡೊನಾಲ್ಡ್‌.

ನ್ಯೂಯಾರ್ಕ್ ಪ್ರದೇಶದಲ್ಲಿ ಹಾಡು ಪ್ರಸಾರವಾಗಲಾರಂಭಿಸಿತು, ಆನಂತರ ಪ್ರಮುಖ ಮಾರುಕಟ್ಟೆಯಲ್ಲಿನ ಇತರೆ ಸೋದರ ಸ್ಟೇಷನ್‌ಗಳು ಈ ಹಾಡನ್ನು ಎತ್ತಿಕೊಂಡವು.   1983ರ ಮಾರ್ಚ್‌ನಲ್ಲಿ ಜೊವಿ ಡೇವಿಡ್ ಬ್ರಾಯನ್‌‌‌‌ರನ್ನು ಆಹ್ವಾನಿಸಿದರು, ಡೇವಿಡ್ ಅಲೆಕ್ ಜಾನ್ ಸಚ್‌ರನ್ನು ಕರೆದರು (ಬಿ. ನವೆಂಬರ್ 14, 1951, ಪರ್ತ್ ಅಂಬಾಯ್, ನ್ಯೂಜೆರ್ಸಿ) ಮಾಜಿ-ಫ್ಯಾಂಟಮ್‌ನ ಒಪೇರಾ ಮತ್ತು ಅನುಭವಸ್ಥ ಡ್ರಮ್‌ ವಾದಕ ಟಿಕೋ ಟಾರೆಸ್‌ರನ್ನು ಆಹ್ವಾನಿಸಿದರು (ಬಿ.  ಹೆಕ್ಟರ್‌ ಸ್ಯಾಮುಯಲ್‌ ಜಾನ್‌ ಟಾರೆಸ್‌, 7 ಅಕ್ಟೋಬರ್‌ 1953, ನ್ಯೂ ಯಾರ್ಕ್‌ ನಗರ).

ಪ್ರಮುಖ ಗಿಟಾರ್ ವಾದಕರನ್ನಾಗಿ ಸೇರಿಸಿಕೊಂಡದ್ದು ಡೇವ್ ಸಾಬೊ ಎಂಬ ಬಾನ್ ಜೊವಿಯ ನೆರೆಯವನನ್ನು(ಎ.ಕೆ.ಎ. ದ ಸ್ನೇಕ್)(ಬಿ.  ಡೇವಿಡ್ ಮೈಕೇಲ್ ಸಾಬೊ, ಸೆಪ್ಟೆಂಬರ್ 16, 1964, ಉತ್ತರ ಬ್ರನ್ಸ್‌ವಿಕ್, ನ್ಯೂಜೆರ್ಸಿ, ಯುಎಸ್‌ಎ) ಇವನು ಆನಂತರ ಸ್ಕಿಡ್ ರೋ ಗುಂಪನ್ನು ರಚಿಸಿದ.  ಕೊನೆಗೆ ಸಾಬೊ ಅವರನ್ನು ರಿಚೀ ಸಂಬೋರಾ (ಬಿ. (ಬಿ. ರಿಚರ್ಡ್ ಸ್ಟೀಫನ್ ಸಾಂಬೋರ, ಜುಲೈ 11, 1959, ಪರ್ತ್ ಅಂಬಾಯ್, ನ್ಯೂಜೆರ್ಸಿ, ಯುಎಸ್‌ಎ).  ತಂಡವನ್ನು ಸೇರುವ ಮುನ್ನ ಸಾಂಬೋರ ಜೋ ಎರ್‌ರೊಂದಿಗೆ ಪ್ರವಾಸ ಕೈಗೊಂಡು ಮರ್ಸಿ ಎಂಬ ಬ್ಯಾಂಡ್‌ನೊಂದಿಗೆ ಹಾಡುತ್ತಿದ್ದನು ಹಾಗೂ ಕಿಸ್‌ನ ಧ್ವನಿ ಪರೀಕ್ಷೆಗೆ ಆಹ್ವಾನಿತನಾಗಿದ್ದನು.   ಬ್ಯಾಂಡ್‌ನ ಸಂದೇಶದೊಂದಿಗೆ *ಲೆಸನ್ಸ್ * ಎಂಬ ಆಲ್ಬಮ್‌ನಲ್ಲಿಯೂ ಹಾಡಿದ್ದು, ಇದು 1995ರಲ್ಲಿ ಲಾಂಗ್ ಐಲ್ಯಾಂಡ್ ರೆಕಾರ್ಡ್ಸ್ ಮೂಲಕ ಸಿಡಿಯಲ್ಲಿ ಮರುಬಿಡುಗಡೆಯಾಗಿತ್ತು.   ಸಂದೇಶವನ್ನು ಮೂಲತಃ ಲೆಡ್ ಝೆಪೆಲಿನ್‌ನ ಸ್ವಾನ್ ಸಾಂಗ್‌ ರೆಕಾರ್ಡ್ಸ್‌ ಲೇಬಲ್‌ ಗೆ ಸಹಿ ಮಾಡಲಾಗಿತ್ತು, ಆ ಆಲ್ಬಮ್‌ ಬಿಡುಗಡೆಯಾಗಲೇ ಇಲ್ಲ.

ಟಿಕೋ ಟೋರೆಸ್ ಕೂಡ ಒಬ್ಬ ಅನುಭವಿ ಸಂಗೀತಗಾರನಾಗಿದ್ದು, ಫ್ಯಾಂಟಮ್ಸ್ ಒಪೆರಾ, ದಿ ಮಾರ್ವೆಲೆಟ್ಸ್ ಮತ್ತು ಚಕ್ ಬೆರಿಯೊಂದಿಗೆ ಧ್ವನಿಮುದ್ರಣ ಮತ್ತು ನೇರ ಕಾರ್ಯಕ್ರಮಗಳಲ್ಲಿ ಹಾಡಿದ್ದರು.  ಅವರು 26 ಮುದ್ರಣಗಳಲ್ಲಿ ಕಾಣಿಸಿಕೊಂಡಿದ್ದರು ಮತ್ತು 1980ರಲ್ಲಿ ಪ್ರಸಿದ್ಧ ಏಕಗೀತೆಗಳನ್ನು ನೀಡಿದ ನ್ಯೂಜರ್ಸಿಯ ಬ್ಯಾಂಡ್ ಫ್ರಾಂಕ್‌ ಮತ್ತು ದ ನಾಕ್‌ಔಟ್ಸ್‌ ಜೊತೆಗೆ ಇತ್ತೀಚೆಗೆ ರೆಕಾರ್ಡ್‌ ಮಾಡಿದ್ದರು.

ಡೇವಿಡ್‌ ಬ್ರಾಯನ್‌‌‌ ವೈದ್ಯಕೀಯ ಓದುವುದಕ್ಕೋಸ್ಕರ ತಾವು ಮತ್ತು ಬಾನ್‌ ಜೊವಿ ಸ್ಥಾಪಿಸಿದ್ದ ಬ್ಯಾಂಡ್‌ಅನ್ನು ಬಿಟ್ಟುಬಿಟ್ಟಿದ್ದರು.   ಕಾಲೇಜಿನಲ್ಲಿದ್ದಾಗ, ತಾನು ಸಂಗೀತವನ್ನೇ ಪೂರ್ಣಪ್ರಮಾಣದಲ್ಲಿ ಮುಂದುವರೆಸಬೇಕೆಂದು ಅರಿವಾಯಿತು, ಈತನನ್ನು ಜುಲಿಯಾರ್ಡ್‌ ಸ್ಕೂಲ್‌ - ನ್ಯೂಯಾರ್ಕ್‌ನ ಸಂಗೀತ ಶಾಲೆ - ಇಲ್ಲಿ‌ಗೆ ಸೇರಿಸಿಕೊಳ್ಳಲಾಯಿತು. ಬಾನ್‌ ಜೊವಿ ತನ್ನ ಸ್ನೇಹಿತನಿಗೆ ಕರೆ ಮಾಡಿ ಒಂದು ಬ್ಯಾಂಡ್‌ಅನ್ನು ಕಟ್ಟುತ್ತಿದ್ದೇನೆ ಹಾಗೂ ಧ್ವನಿಮುದ್ರಣ ವ್ಯವಹಾರವೊಂದು ಕೈಗೆ ಸಿಗುವ ಹಾಗಿದೆ ಎಂದು ಹೇಳಿದಾಗ, ಬ್ರಾಯನ್‌‌ ತನ್ನ ಓದನ್ನು ನಿಲ್ಲಿಸಿ, ಬಾನ್ ಜೊವಿಯ ತಂಡವನ್ನು ಅನುಸರಿಸಿದನು.

ಒಂದು ದಶಕದವರೆಗೆ ನಿಶ್ಚಲವಾಗಿದ್ದ ಬಾನ್ ಜೊವಿಯ ತಂಡವೆಂದರೆ: 
* ಜಾನ್‌ ಬಾನ್ ಜೊವಿ(ಪ್ರಧಾನ ಧ್ವನಿ)
* ರಿಚೀ ಸಂಬೋರಾ( ಹಿನ್ನೆಲೆ ಗಿಟಾರ್ ವಾದಕ) 
* ಅಲೆಕ್ ಜಾನ್ ಸಚ್ (ಹಿನ್ನೆಲೆ ಬಾಸ್ ವಾದಕ) 
* ಟಿಕೊ ಟೊರೆಸ್ (ಡ್ರಮ್ಸ್, ತಾಳವಾದ್ಯಗಳು) 
* ಡೇವಿಡ್ ಬ್ರಾಯನ್‌‌(ಕೀಬೋರ್ಡ್, ಹಿನ್ನೆಲೆಧ್ವನಿ)

### ಪ್ರಾರಂಭಿಕ ವರ್ಷಗಳು (1982–85) 
ಒಮ್ಮೆ ಬ್ಯಾಂಡ್‌, ಪ್ರದರ್ಶನಗಳನ್ನು ಏರ್ಪಡಿಸಲು ಮತ್ತು ಸ್ಥಳೀಯ ಪ್ರತಿಭೆಗಳಿಗೆ ಅವಕಾಶಗಳನ್ನು ತೆರೆಯಲು ಪ್ರಾರಂಭಿಸಿದ ನಂತರ ಡೆರೆಕ್‌ ಷಲ್‌ಮನ್‌ನ ಗಮನ ಸೆಳೆದರು, ಅವರು ಪಾಲಿಗ್ರಾಮ್‌ ಕಂಪನಿಯ ಭಾಗವಾದ ಮೆರ್ಕ್ಯುರಿ ರೆಕಾರ್ಡ್ಸ್‌ಗೆ ಇವರ ಸಹಿ ಪಡೆದುಕೊಂಡರು.  ಜಾನ್‌ ಬಾನ್‌ ಜೋವಿಗೆ ಒಂದು ತಂಡದ ಹೆಸರು ಬೇಕಾಗಿದ್ದರಿಂದ, ರಿಚರ್ಡ್‌ ಫಿಷರ್‌ನ ಸ್ನೇಹಿತ ಮತ್ತು ಡಾಕ್‌ ಮ್ಯಾಕ್‌ಘೀಯ ನೌಕರ, ಪಮೇಲಾ ಮಹರ್ ಇವರಿಗೆ ತಮ್ಮ ತಂಡವನ್ನು, ಮತ್ತೊಂದು ಪ್ರಸಿದ್ಧ ಎರಡು ಪದಗಳ ಬ್ಯಾಂಡ್‌ ಹೆಸರು ವ್ಯಾನ್‌ ಹ್ಯಾಲೆನ್‌ಗೆ ಅನುಸಾರವಾಗಿ ಬಾನ್‌ ಜೊವಿ ಎಂದು ಕರೆದುಕೊಳ್ಳಲು ಹೇಳಿದ. ಮೊದಲಿದ್ದ ಜಾನಿ ಎಲೆಕ್ಟ್ರಿಕ್‌ಗೆ ಬದಲಾಗಿ ಈ ಹೆಸರನ್ನು ಆಯ್ಕೆ ಮಾಡಲಾಯಿತು. ಪಮೇಲಾರ ಸಲಹೆಯನ್ನು ಸ್ವಲ್ಪ ಉತ್ಸಾಹದಿಂದ ಎದುರುಗೊಳ್ಳಲಾಯಿತು, ಆದರೆ ಎರಡು ವರ್ಷಗಳ ನಂತರ ಅವರು ಅದೇ ಹೆಸರಿನಲ್ಲಿ ಬಿಡುಗಡೆ ಮಾಡಿದರು.

thumb|right|ರನ್‌ವೇಯ ಮುಖಪುಟ ಕಲೆ.
ಅವರ ಹೊಸ ನಿರ್ವಾಹಕ ಡಾಕ್‌ ಮ್ಯಾಕ್‌ಘೀ ಅವರ ಸಹಾಯದಿಂದ ತಮ್ಮ ಬ್ಯಾಂಡ್‌ನ ಮೊದಲ ಆಲ್ಬಮ್‌, *ಬಾನ್‌ ಜೊವಿ* ಯನ್ನು, ಜನವರಿ 21, 1984ರಂದು ಬಿಡುಗಡೆ ಮಾಡಿದರು. ಬ್ಯಾಂಡ್‌ನ ಮೊದಲ ಏಕಗೀತೆ "ರನ್‌ಅವೇ" ಕೂಡ ಈ ಆಲ್ಬಮ್‌ನಲ್ಲಿ ಇತ್ತು. ತಂಡವು ತನ್ನ ಝೆಡ್‌ ಝೆಡ್‌ ಟಾಪ್‌ (ZZ Top) ಮ್ಯಾಡಿಸನ್‌ ಸ್ಕ್ವೇರ್‌ ಗಾರ್ಡನ್‌ನಲ್ಲಿ (ತಮ್ಮ ಮೊದಲನೇ ಆಲ್ಬಮ್‌ ಬಿಡುಗಡೆಯಾಗುವ ಮೊದಲು), ಮತ್ತು ಸ್ಕಾರ್ಪಿಯಾನ್ಸ್‌ ಮತ್ತು ಕಿಸ್‌ಗಳು ಯುಎಸ್‌ ಮತ್ತು ಯುರೋಪ್‌ನಲ್ಲಿ ಬಿಡುಗಡೆಯಾಗುವುದನ್ನು ಕಂಡಿತು. ಅವರು ಪ್ರಸಿದ್ಧ ದೂರದರ್ಶನ ಕಾರ್ಯಕ್ರಮ *ಅಮೆರಿಕನ್‌ ಬ್ಯಾಂಡ್‌ಸ್ಟ್ಯಾಂಡ್‌* ನಲ್ಲಿ ಕೂಡ ಕಾಣಿಸಿಕೊಂಡರು.

1985ರಲ್ಲಿ, ಬಾನ್‌ ಜೊವಿಯ ಎರಡನೇ ಆಲ್ಬಮ್‌ *7800° ಫ್ಯಾರನೈಟ್‌*  ಬಿಡುಗಡೆಯಾಯಿತು.  ಈ ಆಲ್ಬಮ್‌, ಆತ ಅಂದುಕೊಂಡಷ್ಟು ಚೆನ್ನಾಗಿ ಮಾರಾಟವಾಗದಿದ್ದರೂ, ಬಾನ್‌ ಜೊವಿ ಮತ್ತೆ ರಸ್ತೆಗಿಳಿದು ಪ್ರಯಾಣ ಬೆಳೆಸಲು ಅನುವು ಮಾಡಿಕೊಟ್ಟಿತು. ಏಪ್ರಿಲ್‌ ಮತ್ತು ಮೇ 1985, ಬಾನ್‌ ಜೊವಿ ಯೂರೋಪ್‌ ಮತ್ತು ಜಪಾನ್‌ನಲ್ಲಿ ಪ್ರಮುಖನಾಗಿ ಕಾಣಿಸಿಕೊಂಡ. ಮೇನಲ್ಲಿ, Ratt‌ಅನ್ನು ಬೆಂಬಲಿಸುತ್ತ ಈ ಬ್ಯಾಂಡ್ ಯುಎಸ್‌ನಲ್ಲಿ ಆರು ತಿಂಗಳ ಕಾರ್ಯಕ್ರಮಗಳನ್ನು ಮಾಡಿತು.  ಆ ಕಾರ್ಯಕ್ರಮಗಳ ನಡುವೆಯೇ ಟೆಕ್ಸಾಸ್‌ ಜ್ಯಾಮ್‌ ಮತ್ತು ಕ್ಯಾಸಲ್‌ ಡಾನಿಂಗ್‌ಟನ್‌ನ ಮಾಸ್ಟರ್ಸ್‌ ಆಫ್‌ ರಾಕ್‌ ಕನ್ಸರ್ಟ್ಸ್‌ನಲ್ಲಿ ಕಾಣಿಸಿಕೊಂಡರು.  1985ರಲ್ಲಿ ಮೊಟ್ಟಮೊದಲ ಫಾರ್ಮ್‌ ಏಡ್‌ನಲ್ಲಿ ಜಾನ್‌ ಬಾನ್‌ ಜೊವಿ ಏಕವ್ಯಕ್ತಿ ಪ್ರದರ್ಶನವನ್ನೂ ನೀಡಿದ.

### ಸ್ಲಿಪರಿ ವೆನ್‌ ವೆಟ್‌ (1986–87) 
1986 ಏಪ್ರಿಲ್‌ನಲ್ಲಿ, ಬಾನ್‌ ಜೊವಿ ತಮ್ಮ ಮೂರನೇ ಆಲ್ಬಮ್‌ ರೆಕಾರ್ಡ್‌ ಮಾಡುವುದಕ್ಕಾಗಿ ವ್ಯಾಂಕೋವರ್‌ಗೆ ಬಂದರು. ಆರು ತಿಂಗಳು ಸ್ಟುಡಿಯೂದಲ್ಲಿ ಕೆಲಸ ಮಾಡಿದ ಫಲವೇ *ಸ್ಲಿಪರಿ ವೆನ್‌ ವೆಟ್‌*. ಬ್ರೂಸ್‌ ಫೇರ್‌ಬ್ಯೇರ್ನ್‌ ನಿರ್ಮಿಸಿದ, ಮತ್ತು ಬಾಬ್‌ ರಾಕ್‌ ಮಿಕ್ಸಿಂಗ್‌ ಮಾಡಿದ ಈ ಆಲ್ಬಮ್‌, ಆಗಸ್ಟ್‌ 1986ರಲ್ಲಿ ಬಿಡುಗಡೆಯಾಯಿತು ಮತ್ತು ಬಾನ್‌ ಜೊವಿಗೆ ಬ್ರೇಕ್‌ ತ್ರೂ ಆಲ್ಬಮ್‌ ಆಯಿತು. ಮೊದಲ ಏಕಗೀತೆ, "ಯೂ ಗಿವ್‌ ಲವ್‌ ಎ‌ ಬ್ಯಾಡ್‌ ನೇಮ್‌", ಯುಎಸ್‌ ಬಿಲ್‌ಬೋರ್ಡ್‌ನ ಪಟ್ಟಿಯಲ್ಲಿ ಏಕಗೀತೆ ಬ್ಯಾಂಡ್‌ನ ಮೊದಲ #1 ಗೀತೆಯಾಯಿತು. ಇದರ ಹಿಂದೆ ಬಂದ, "ಲಿವಿಂಗ್‌ ಆನ್‌ ಎ ಪ್ರೇಯರ್‌" ಕೂಡ #1 ಆಯಿತು, ಅಗ್ರಸ್ಥಾನದಲ್ಲಿ ನಾಲ್ಕು ವಾರಗಳಷ್ಟು ಕಾಲ ಇದ್ದ ಎರಡೂ ಹಾಡುಗಳನ್ನು ಡೆಸ್ಮಾಂಡ್‌ ಚೈಲ್ಡ್‌ ಎಂಬ, ನಿಜಜಗತ್ತಿಗೆ ತಿಳಿಯದ ಒಬ್ಬ ಯುವ ಕವಿಯ ಸಹಕಾರದೊಂದಿಗೆ ರಚಿಸಲಾಗಿತ್ತು, ಅವರ ಗೀತರಚನೆಯ ಪ್ರತಿಭೆಯನ್ನು ಕೆಐಎಸ್‌ಎಸ್‌ನ (KISS) ನಾಯಕ, ಪಾಲ್‌ ಸ್ಟ್ಯಾನ್‌ಲೇ ಶಿಫಾರಸ್ಸು ಮಾಡಿದ್ದರು.  ಜಾನ್‌ ಬಾನ್‌ ಜೊವಿ/ ರಿಚೀ ಸಂಬೋರಾ/ ಡೆಸ್ಮಾಂಡ್‌ ಚೈಲ್ಡ್‌ರವರ ಸಹ-ಗೀತರಚನೆ ಈ ದಿನಕ್ಕೂ ಮುಂದುವರೆದಿದೆ. "ವಾಂಟೆಡ್‌ ಡೆಡ್‌ ಆರ್‌ ಅಲೈವ್‌" ಆಲ್ಬಮ್‌ನ ಮೂರನೆ ಏಕಗೀತೆ ಮತ್ತು ಈಗಲೂ ಬಾನ್‌ ಜೊವಿರವರ "ದೇಶಭಕ್ತಿ ಗೀತೆ"ಯಾಗಿಯೇ ಉಳಿದಿದೆ.

ಬಾನ್‌ ಜೊವಿಯ ಕ್ಯಾಮರಾಸ್ನೇಹಿ ಮುಖ-ಲಕ್ಷಣ ಮತ್ತು ನೇರ ಕಾರ್ಯಕ್ರಮಗಳ ವಿಡಿಯೋಗಳು ಬ್ಯಾಂಡ್‌ಅನ್ನು ಸೂಪರ್‌‍ಸ್ಟಾರ್‌ಡಮ್‌ಗೆ ಕರೆದೊಯ್ಯಿತು, ಎಂ‌ಟಿವಿ (MTV) ಅವರನ್ನು ತುಂಬು ಹೃದಯದಿಂದ ಸ್ವಾಗತಿಸಿತು.  *ಸ್ಲಿಪರಿ ವೆನ್‌ ವೆಟ್‌* ನ ಅನಿರೀಕ್ಷಿತ ಗೆಲುವಿನ ಮೂಲಕ ಬಾನ್‌ ಜೊವಿ ತಮ್ಮ ಕನಸಿನಂತೆ ಪ್ರಪಂಚಾದಾದ್ಯಂತ ಸಂಗೀತದ ಸೂಪರ್‌ಸ್ಟಾರ್‌ಗಳಾಗಿದ್ದರು.
ಸ್ಲಿಪರಿ ವೆನ್‌ ವೆಟ್ ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ #1 ಸ್ಥಾನದಲ್ಲಿ ಅತಿ ಹೆಚ್ಚು ವಾರಗಳ ಕಾಲ ಇದ್ದ ಹಾರ್ಡ್‌ ರಾಕ್‌ ಆಲ್ಬಮ್‌ ಎಂಬ ದಾಖಲೆಯನ್ನೂ ಹೊಂದಿದೆ. ಈ ಆಲ್ಬಮ್‌, ಬಿಲ್‌ಬೋರ್ಡ್‌ 200ರಲ್ಲಿ #1 ಸ್ಥಾನದಲ್ಲಿ 8 ವಾರಗಳನ್ನು ಕಳೆಯಿತು. 2009ರಷ್ಟರಲ್ಲಿ, ಸ್ಲಿಪರಿ ವೆನ್‌ ವೆಟ್‌ ಪ್ರಪಂಚದಾದ್ಯಂತ 25 ಮಿಲಿಯನ್‌ ಮಾರಾಟಗಳನ್ನು ಕಂಡು ಪ್ರಪಂಚದಲ್ಲೇ ಈವರೆಗೆ ಅತಿ ಹೆಚ್ಚು ಮಾರಾಟವಾದ ಸಿಡಿ ಎನ್ನಿಸಿಕೊಂಡಿತ್ತು. ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ, 12 ಮಿಲಿಯನ್‌ ಪ್ರತಿಗಳನ್ನು ಮಾರಾಟ ಮಾಡಿದ್ದಕ್ಕಾಗಿ ವಜ್ರ ಪ್ರಮಾಣಪತ್ರ (ಡೈಮಂಡ್‌ ಸರ್ಟಿಫಿಕೇಟ್‌)ವನ್ನು ಕೂಡ ಪಡೆಯಿತು.

1987ರಲ್ಲಿ, ಬಿಲ್‌ಬೋರ್ಡ್‌ ಸ್ಲಿಪರಿ ವೆನ್‌ ವೆಟ್‌ ಗೆ ವರ್ಷದ ಅತಿ ಹೆಚ್ಚು ಮಾರಾಟವಾದ ಆಲ್ಬಮ್‌ ಎಂದು ಬಿರುದು ನೀಡಿತು ಮತ್ತು "ಲಿವಿಂಗ್‌ ಆನ್‌ ಎ ಪ್ರೇಯರ್‌" ಎಂಬ ಆಲ್ಬಮ್‌ ಅತ್ಯುತ್ತಮ ರಂಗ ಪ್ರದರ್ಶನಕ್ಕಾಗಿ ಎಂಟಿವಿ ವಿಡಿಯೋ ಮ್ಯೂಸಿಕ್‌ ಅವಾರ್ಡ್‌ಅನ್ನು ಪಡೆದುಕೊಂಡಿತು. ಅಮೆರಿಕನ್‌ ಮ್ಯೂಸಿಕ್‌ ಅವಾರ್ಡ್ಸ್‌‌ನಲ್ಲಿ ಅತ್ಯುತ್ತಮ ಪಾಪ್/ರಾಕ್‌ ಬ್ಯಾಂಡ್‌ ಎಂಬ ಪ್ರಶಸ್ತಿಯನ್ನು ಗಳಿಸಿತು ಮತ್ತು ಅತ್ಯುತ್ತಮ ರಾಕ್‌ ತಂಡ ಎಂಬ ಪ್ರಶಸ್ತಿಯನ್ನು ಪೀಪಲ್ಸ್‌ ಚಾಯ್ಸ್‌ ಅವಾರ್ಡ್ಸ್‌ ನಲ್ಲಿ ಪಡೆದುಕೊಂಡಿತು.

ಆಗಸ್ಟ್‌ 1986ರಲ್ಲಿ *ಸ್ಲಿಪರಿ ವೆನ್‌ ವೆಟ್‌*  ಬಿಡುಗಡೆಯಾದಾಗ, ಬಾನ್‌ ಜೊವಿ 38 ಸ್ಪೆಷಲ್‌ನ ಸಹ ಕಲಾವಿದರಾಗಿದ್ದರು. 1986ರ ಅಂತ್ಯದಲ್ಲಿ, ಬಾನ್‌ ಜೊವಿ ಅಮೆರಿಕಾದ ಅನೇಕ ಪ್ರಮುಖ ಸ್ಥಳಗಳಿಗೆ ಆರು ತಿಂಗಳಿಗೆ ದಿನಾಂಕಗಳನ್ನು ಗೊತ್ತುಮಾಡಿಕೊಂಡಿದ್ದರು. 1987 ಆಗಸ್ಟರಲ್ಲಿ, "ಮಾನ್ಸ್ಟರ್ಸ್‌ ಆಫ್‌ ರಾಕ್‌" ಹಬ್ಬದ ಪ್ರಮುಖ ಆಕರ್ಷಣೆಯಾದರು.  ಇವರ ಪ್ರದರ್ಶನಗಳ ಅಂತ್ಯದ ವೇಳೆ, ಡೀ ಸ್ನಿಡೆರ್‌, ಬ್ರೂಸ್‌ ಡಿಕಿನ್‌ಸನ್‌ ಮತ್ತು ಪಾಲ್‌ ಸ್ಟಾನ್‌ಲೇ "ವೀ ಆರ್ ಎನ್‌ ಅಮೆರಿಕನ್‌ ಬ್ಯಾಂಡ್‌" ಎಂಬುದನ್ನು ಪ್ರದರ್ಶಿಸಲು ಇವರ ಜೊತೆಗೂಡಿದ್ದರು. ಇವರ ಬ್ಯಾಂಡ್‌ ವರ್ಷಾಂತ್ಯದಲ್ಲಿ $28,400,000 ಲಾಭವನ್ನು ಗಳಿಸುವುದರೊಂದಿಗೆ ತಮ್ಮ "ಟೂರ್‌ ವಿದೌಟ್‌ ಎಂಡ್‌" ನಲ್ಲಿ 130 ಪ್ರದರ್ಶನಗಳಲ್ಲಿ ಪ್ರಮುಖರಾಗಿ ಭಾಗವಹಿಸಿದ್ದರು.

ಜಾನ್‌ ಬೊವಿಯನ್ನು, ಈ ಎಲ್ಲಾ ಭೌತಿಕ ಯಶಸ್ಸನ್ನು ಅವರು ಹೇಗೆ ಸ್ವೀಕರಿಸುತ್ತಾರೆಂದು ಕೇಳಿದಾಗ, "*ಎಲ್ಲವೂ ದೊಡ್ಡದು, ಮತ್ತದು ದ್ವಿಗುಣ ವೇಗದಲ್ಲಿ ಚಲಿಸುತ್ತದೆ.* *ನಿಮ್ಮನ್ನು ಎರಡು ಪಟ್ಟು ಹೆಚ್ಚಿಗೆ ಗುರುತಿಸಲಾಗುತ್ತದೆ. * *ಇದು ಇನ್ನೂ ದೊಡ್ಡದು, ಪ್ರಪಂಚ ಇನ್ನೂ ದೊಡ್ಡದಾಗುತ್ತದೆ. * *ನೀವು ಹೆಚ್ಚಿನ ರೆಕಾರ್ಡ್‌ಗಳನ್ನು ಮಾರಬೇಕಾಗುತ್ತದೆ, ದೊಡ್ಡದಾಗಿರಬೇಕಾಗುತ್ತದೆ. * *ನೀವು ಬುದ್ಧಿವಂತರಾಗುತ್ತೀರಿ ಮತ್ತು ವ್ಯವಹಾರವನ್ನು ಇನ್ನೂ ಸ್ವಲ್ಪ ತಿಳಿದುಕೊಳ್ಳುತ್ತೀರಿ, ಹಾಗಾಗಿ ಅದು ಹೆಚ್ಚಿನ ಜವಾಬ್ದಾರಿ. * *ನೀವು ಈಗ ಅದನ್ನ ಅರ್ಥಮಾಡಿಕೊಳ್ಳುತ್ತೀರಿ, ಮತ್ತು ಪ್ರತಿಯೊಂದೂ ಸರಿಯಾಗಿ ನಡೆದುಕೊಂದು ಹೋಗುತ್ತಿದೆ ಎಂಬುದನ್ನು ನೀವು ಗಮನಿಸಬೇಕಾಗುತ್ತದೆ* " ಎಂದರು.

1987ರಲ್ಲಿ ಈ ತಂಡದ ಯಶಸ್ಸನ್ನು ಗಮನಿಸಿ, ಜಾನ್‌ ಬಾನ್‌ ಬೊವಿ ಮತ್ತು ರಿಚೀ ಸಂಬೋರಾ ಅವರನ್ನು ಚೆರ್‌ ರ ಸ್ವ-ನಾಮಾಂಕಿತ‘ಕಮ್‌ಬ್ಯಾಕ್‌’ ಆಲ್ಬಮ್‌ ಅನ್ನು ಸಹ-ನಿರ್ಮಾಣ ಮಾಡಬೇಕೆಂದು ಕೇಳಲಾಗಿತ್ತು. ಜಾನ್‌ ಮತ್ತು ರಿಚಿ, ಚೆರ್‌ನ ಏಕಗೀತೆ "ವೀ ಆಲ್‌ ಸ್ಲೀಪ್‌ ಅಲೋನ್‌"ನ ಹಿನ್ನೆಲೆ ಸಂಗೀತವನ್ನು ಜಂಟಿಯಾಗಿ ಬರೆದು ಹಾಡಿದರು ಮತ್ತು ಆಲ್ಬಮ್‌ನ ಅನೇಕ ಟ್ರ್ಯಾಕ್‌ಗಳನ್ನು ನಿರ್ಮಿಸಿದರು, ಆನಂತರ 1989ರಲ್ಲಿ ಚೆರ್‌ನ ಮಲ್ಟಿ-ಪ್ಲ್ಯಾಟಿನಮ್ ಆಲ್ಬಮ್‌ ''* ಹಾರ್ಟ್‌ ಆಫ್‌ ಸ್ಟೋನ್‌ ಅನ್ನು ಸಹ-ನಿರ್ಮಾಣ ಮಾಡಿದರು.

### ನ್ಯೂ ಜೆರ್ಸಿ (1988–90) 
thumb|left|ನ್ಯೂಜರ್ಸಿ ಸಿಂಡಿಕೇಟ್ ಪ್ರವಾಸಕ್ಕಾಗಿನ ಪ್ರಚಾರ ಪೋಸ್ಟರ್ (1988–90)
"ಸ್ಲಿಪರಿ ವೆನ್ ವೆಟ್" ಆಲ್ಬಮ್‌ನ ಯಶಸ್ಸು ಒಂದು ಆಕಸ್ಮಿಕವಲ್ಲವೆಂದು ಸಾಬೀತುಪಡಿಸಲು ನಿಶ್ಚಯಿಸಿದ ಬಾನ್‌ ಜೊವಿ ತಂಡ ತನ್ನ ನಾಲ್ಕನೇ ಆಲ್ಬಮ್‌ *ನ್ಯೂಜೆರ್ಸಿ* ಯನ್ನು 1988 ಸೆಪ್ಟೆಂಬರ್‌ನಲ್ಲಿ ಬಿಡುಗಡೆಗೊಳಿಸಿತು.  ಆ ಆಲ್ಬಮ್‌ ವಾಣಿಜ್ಯದೃಷ್ಟಿಯಿಂದ ಗೆದ್ದಿತು.   ನ್ಯೂಜೆರ್ಸಿ ಬಿಲ್‌ಬೋರ್ಡ್‌ 200ರ ಮೇಲೆಯೇ ಸತತವಾಗಿ ನಾಲ್ಕು ವಾರಗಳ ಕಾಲ #1ರಲ್ಲಿ ಇತ್ತು ಮತ್ತು ಯುನೈಟೆಡ್‌ ಸ್ಟೇಟ್ಸ್‌ ಒಂದರಲ್ಲಿಯೇ 7 ಮಿಲಿಯನ್‌ ಪ್ರತಿಗಳನ್ನು ಮಾರಾಟಮಾಡಿತು.

*ನ್ಯೂ ಜೆರ್ಸಿ*  ಆಲ್ಬಮ್‌, ಟಾಪ್‌ 10ನಲ್ಲಿ ತನ್ನ ಐದು ಗೀತೆಗಳನ್ನು ಹೊಂದುವುದರ ಮೂಲಕ ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ ಬಿಲ್‌ಬೋರ್ಡ್‌ ಹಾಟ್‌ 100 ಸಿಂಗಲ್ಸ್‌ ಚಾರ್ಟ್‌ (ಏಕಗೀತೆ ಪಟ್ಟಿ)ಗೆ ಅತಿಹೆಚ್ಚು ಟಾಪ್‌ ಹತ್ತು ಏಕಗೀತೆಗಳನ್ನು ನೀಡಿದ ಹಾರ್ಡ್‌ ರಾಕ್‌ ಆಲ್ಬಮ್‌ ಎಂಬ ದಾಖಲೆಯನ್ನೂ ಹೊಂದಿದೆ. "ಬ್ಯಾಡ್‌ ಮೆಡಿಸಿನ್‌" ಮತ್ತು "ಐ ವಿಲ್‌ ಬಿ ದೇರ್‌ ಫಾರ್‌ ಯು" ಎಂಬ ಬ್ಯಾಲೆಡ್‌, ಎರಡೂ ಬಿಲ್‌ಬೋರ್ಡ್‌ ಹಾಟ್‌ 100ರಲ್ಲಿ #1 ಸ್ಥಾನ ಗಿಟ್ಟಿಸಿಕೊಂಡಿತು.  ಆಲ್ಬಮ್‌ನ ಇತರ ಏಕಗೀತೆಗಳು ("ಬಾರ್ನ್‌ ಟು ಬಿ ಮೈ ಬೇಬಿ", "ಲೇ ಯುವಾರ್ ಹ್ಯಾಂಡ್ಸ್‌ ಆನ್‌ ಮಿ", ಮತ್ತು "ಲಿವಿಂಗ್‌ ಇನ್‌ ಸಿನ್‌") 10 ಹತ್ತನ್ನು ಮುಟ್ಟಿತು ಮತ್ತು ಎಂಟಿವಿ (MTV)ಯಲ್ಲಿ ಬಹಳ ಪ್ರಸಿದ್ಧವೂ ಆದವು. "ಲಿವಿಂಗ್‌ ಇನ್‌ ಸಿನ್‌"ಅನ್ನು ಎಂಟಿವಿ ಬಹಳ ಅಸಭ್ಯ ಎಂದು ನಿಷೇಧಿಸಿದಾಗಲೂ ಬಾನ್‌ ಜೊವಿ ಸುದ್ದಿ ಮಾಡಿದರು ಅದನ್ನು ಮರು-ಸಂಕಲನ ಮಾಡಿದ ನಂತರ ಎಂಟಿವಿ ಅದನ್ನು ಪ್ರಸಾರ ಮಾಡಿತು ಮತ್ತು ಅತಿ ಹೆಚ್ಚು ಸರತಿ ಪ್ರಸಾರ ಮಾಡಿತು.

ಬಾನ್‌ ಜೊವಿ ಮತ್ತೊಂದು ದೊಡ್ಡ ಪ್ರಪಂಚ ಪರ್ಯಟನೆ ಹಾಕಿಕೊಂಡರು, ಅದು 1989 ಮತ್ತು 1990ರವರೆಗೆ ಮುಂದುವರೆಯಿತು. ಅದು ಮುಗಿಯುವ ವೇಳೆಗೆ ಅವರು 22ಕ್ಕಿಂತ ಹೆಚ್ಚು ದೇಶಗಳನ್ನು ಸುತ್ತಿದ್ದರು ಮತ್ತು 232ಕ್ಕೂ ಹೆಚ್ಚು ಪ್ರದರ್ಶನಗಳನ್ನು ನೀಡಿದರು.  ಈ ಬ್ಯಾಂಡ್‌ನ ವೈಯಕ್ತಿಕ ಉನ್ನತಿಯೆಂದರೆ ಅವರ ಜೂನ್ 11, 1989 ರ ನ್ಯೂಜೆರ್ಸಿಯಲ್ಲಿನ ಜೇಂಟ್ಸ್ ಸ್ಟೇಡಿಯಮ್‌ಯಲ್ಲಿ ಮಾರಾಟವಾಗಿದ್ದುದು. ಆಗಸ್ಟ್‌ 1989ರಲ್ಲಿ, *ಮಾಸ್ಕೊ ಮ್ಯೂಸಿಕ್‌ ಪೀಸ್‌ ಫೆಸ್ಟಿವಲ್‌*  ಗಾಗಿ ಬ್ಯಾಂಡ್‌ ರಷ್ಯಾದತ್ತ ಹೊರಟಿತು.  ರಷ್ಯಾ ಸರ್ಕಾರ ಅಧಿಕೃತವಾಗಿ ರಷ್ಯಾದಲ್ಲಿ ಹಾಡಲು ಅಂಗೀಕರಿಸಿದ ಮೊದಲ ಬ್ಯಾಂಡ್‌ ಬಾನ್‌ ಜೊವಿ‌ ಮತ್ತು ಸರ್ಕಾರದ ರೆಕಾರ್ಡ್‌ ಲೇಬಲ್‌, ಮೆಲೋಡಿಯಾದಲ್ಲಿ ನ್ಯೂಜೆರ್ಸಿಯನ್ನು ಬಿಡುಗಡೆ ಮಾಡಲಾಯಿತು, ಈ ಸವಲತ್ತು ಹಿಂದೆ ಯಾವ ಪಾಶ್ಚಿಮಾತ್ಯ ಕಲಾವಿದನಿಗೂ ಸಿಕ್ಕಿರಲಿಲ್ಲ. 1988ರಲ್ಲಿ ಗನ್ಸ್‌ ಎನ್‌ ರೋಸಸ್‌ನ ಪ್ರದರ್ಶನದ ಸಮಯದಲ್ಲಿ ಇಬ್ಬರು ಅಭಿಮಾನಿಗಳು ಸಾವಿಗೀಡಾದ ಕಾರಣ, 1989ರ ಮಾನ್ಸ್‌ಟರ್ಸ್ ಆಫ್‌ ರಾಕ್‌ ಫೆಸ್ಟಿವಲ್‌ಅನ್ನು ರದ್ದು ಮಾಡಲಾಯಿತು.  ಅದರ ಬದಲಿಗೆ ಮತ್ತೊಂದು ರಾಕ್‌ ಫೆಸ್ಟಿವಲ್‌‍ಅನ್ನು ಮಿಲ್ಟನ್‌ ಕೇನೆಸ್‌ನಲ್ಲಿ ಮಾಡಲಾಯಿತು. ಇದರಲ್ಲಿ ಬಾನ್‌ ಜೊವಿ, ಯೂರೋಪ್‌, ಸ್ಕಿಡ್‌ ರೋ, ಮತ್ತು ವಿಕ್ಸೆನ್‌ ಭಾಗಿಯಾದರು..

ಬಿಡುವಿಲ್ಲದ ಪ್ರಯಾಣವು ಬ್ಯಾಂಡ್‌ ಮೇಲೆ ತನ್ನ ಪ್ರಭಾವವನ್ನು ಬೀರುತ್ತಿತ್ತು. ನ್ಯೂಜೆರ್ಸಿ ಪ್ರಯಾಣ ಮುಗಿಯುವ ಹೊತ್ತಿಗೆ, ಬಾನ್‌ ಜೊವಿ 16 ತಿಂಗಳುಗಳ ಗೋಷ್ಠಿಯನ್ನು ಯಶಸ್ವಿಯಾಗಿ ಮುಗಿಸಿಯಾಗಿತ್ತು, ಮತ್ತು ಬ್ಯಾಂಡ್‌ನ ಸದಸ್ಯರು ಭೌತಿಕವಾಗಿ, ಮಾನಸಿಕವಾಗಿ ಮತ್ತು ಭಾವನಾತ್ಮಕವಾಗಿ ದಣಿದುಹೋಗಿದ್ದರು. ಕಡೆಗೆ, ಮೆಕ್ಸಿಕೋದಲ್ಲಿ ಪ್ರಯಾಣವನ್ನು ಮುಗಿಸಿ, ಮತ್ತು ಭವಿಷ್ಯದ ಬಗ್ಗೆ ಸರಿಯಾದ ಯಾವ ಯೋಜನೆಯು ಇಲ್ಲದೆ, ಬ್ಯಾಂಡ್‌ನ ಸದಸ್ಯರು ಸುಮ್ಮನೆ ಮನೆಗೆ ಹೋದರು.

### ಏಕವ್ಯಕ್ತಿ ಆಲ್ಬಮ್‌ಗಳು (1990–92) 
1990 ಮತ್ತು 1992ರ ನಡುವೆ, ಬ್ಯಾಂಡ್‌ನ ಸದಸ್ಯರು ತಮ್ಮದೇ ದಾರಿಯಲ್ಲಿ ಹೋದರು. ಸ್ಲಿಪರಿ ವೆನ್‌ ವೆಟ್‌ ಮತ್ತು ನ್ಯೂಜೆರ್ಸಿ ಎರಡೂ ಆಲ್ಬಮ್‌ನ ರೆಕಾರ್ಡಿಂಗ್‌ನ ದಣಿವು ಮತ್ತು ಪ್ರತಿಯೊಂದು ಆಲ್ಬಮ್‌ನ ಹಿಂದೆಯೇ ಪ್ರಪಂಚಪರ್ಯಟನೆ ಮಾಡಿದ ದಣಿವು ಸದಸ್ಯರ ಮೇಲೆ ತನ್ನ ಪರಿಣಾಮವನ್ನು ಬೀರಿತ್ತು. ಆಗಿನಿಂದ ಬ್ಯಾಂಡ್‌, ನ್ಯೂ ಜೆರ್ಸಿಯ ಪ್ರಯಾಣದ ನಂತರ ತಮ್ಮ ನಡುವೆ ’ಗುಡ್‌ ಬೈ’ ಎಂಬುದೇ ಇರಲಿಲ್ಲ ಎನ್ನುತ್ತಾರೆ. ಇದನ್ನು ಮುಗಿಸಿದ ನಂತರ, ಬ್ಯಾಂಡ್‌ ತನ್ನದೇ ರೀತಿಯಲ್ಲಿ ಸುಧಾರಿಸಿಕೊಳ್ಳತೊಡಗಿತು ಮತ್ತು ಹೊಸ ಆಲ್ಬಮ್‌ ಮಾಡಲು ಯಾವ ಆಸೆಯನ್ನು ತೋರಿಸಲಿಲ್ಲ.

ಜಾನ್‌ ಬೊವಿ ಒಂದು ಏಕವ್ಯಕ್ತಿ ಆಲ್ಬಮ್‌ಅನ್ನು ರೆಕಾರ್ಡ್‌ ಮಾಡಿದರು, *ಬ್ಲೇಜ್‌ ಆಫ್‌ ಗ್ಲೋರಿ*  ಎಂದೇ ಪರಿಚಿತವಾದ *ಯಂಗ್‌ ಗನ್ಸ್‌ II*  ಚಿತ್ರದ ಸೌಂಡ್‌ ಟ್ರ್ಯಾಕ್. ಮೂಲತಃ, ಅವನ ಸ್ನೇಹಿತ ಎಮಿಲಿಯೊ ಎಸ್ಟೆವೆಜ್‌ನಿಂದ ತನ್ನ ಬಿಲ್ಲಿ ದ ಕಿಡ್‌‌ ಸ್ಕ್ವೀಲ್‌ ಗೆ "ವಾಂಟೆಡ್‌ ಡೆಡ್‌ ಆರ್‌ ಅಲೈವ್‌"ಅನ್ನು ಹಾಡಲು ಆಹ್ವಾನಿತನಾದ ಬಾನ್‌ ಜೊವಿ ಸಿನಿಮಾಕ್ಕೆ ಹೊಸದೊಂದು ಸಂಕೇತಗೀತೆಯನ್ನು ಸಂಯೋಜಿಸಿಬಿಟ್ಟಿದ್ದ ಮತ್ತು ತನ್ನ ಮೊದಲ ಏಕವ್ಯಕ್ತಿ ಆಲ್ಬಮ್‌ಅನ್ನು ಕೊಟ್ಟಿದ್ದ.

1990ರಲ್ಲಿ ಬಿಡುಗಡೆಯಾದ ಈ ಆಲ್ಬಮ್‌, ಎಲ್ಟನ್‌ ಜಾನ್‌, ಲಿಟಲ್‌ ರಿಚರ್ಡ್‌ ಮತ್ತು ಜೆಫ್‌ ಬೆಕ್‌ರಂತಹ ವಿಶೇಷ ಅತಿಥಿಗಳನ್ನು ಒಳಗೊಂಡಿತ್ತು. ಆಲ್ಬಮ್‌ ವಾಣಿಜ್ಯಾತ್ಮಕವಾಗಿ ಲಾಭ ಮಾಡಿತು ಮತ್ತು ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.  "ಬ್ಲೇಜ್‌ ಆಫ್‌ ಗ್ಲೋರಿ‌" ಎನ್ನುವ ಟೈಟಲ್‌ ಗೀತೆ ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ #1 ಬಾರಿಸಿತು. ಆ ವರ್ಷ "ಬ್ಲೇಜ್‌ ಆಫ್‌ ಗ್ಲೋರಿ" ಅಮೆರಿಕನ್‌ ಮ್ಯೂಸಿಕ್‌ ಅವಾರ್ಡ್ಸ್‌ನಲ್ಲಿ *ಅತ್ಯುತ್ತಮ ಪಾಪ್‌/ರಾಕ್‌ ಏಕಗೀತೆ* ಗಾಗಿ ಪ್ರಶಸ್ತಿಯನ್ನು ಪಡೆಯಿತು ಮತ್ತು ಗೋಲ್ಡನ್‌ ಗ್ಲೋಬ್‌ಅನ್ನು ಕೂಡ ಪಡೆಯಿತು. ಈ ಹಾಡು ಬೊ‌ನ್‌ ಜಾನ್‌ ಜೊವಿಯನ್ನು ಅಕ್ಯಾಡೆಮಿ ಅವಾರ್ಡ್‌ ಮತ್ತು ಗ್ರ್ಯಾಮಿ ಪ್ರಶಸ್ತಿಗಳಿಗೆ ನಾಮಾಂಕಿತನನ್ನಾಗಿ ಕೂಡ ಮಾಡಿತು.

ಟಿಕೊ ಟಾರೆಸ್‌ ಮತ್ತು ಡೇವಿಡ್‌ ಬ್ರಾಯನ್‌‌‌ರ ಸಹಾಯದೊಂದಿಗೆ ಸಾಂಬೋರ *ಸ್ಟ್ರೇಂಜರ್‌ ಇನ್‌ ದಿಸ್‌ ಟೌನ್‌*  ಎಂಬ ಏಕವ್ಯಕ್ತಿ ಆಲ್ಬಮ್‌ಅನ್ನು 1991ರಲ್ಲಿ ಬಿಡುಗಡೆ ಮಾಡಿದರು. ಈ ಆಲ್ಬಮ್‌ನ "ಮಿ.ಬ್ಲೂಸ್‌ಮನ್‌" ಹಾಡಿನಲ್ಲಿ ಎರಿಕ್‌ ಕ್ಲಾಪ್‌ಟನ್‌ ಅವರು ವಿಶೇಷವಾಗಿ ಕಾಣಿಸಿಕೊಂಡರು. ದಕ್ಷಿಣ ಅಮೆರಿಕಾದ ಒಂದು ಪರಾವಲಂಬಿಯಿಂದ ಬಂದ ಅನಾರೋಗ್ಯದ ಕಾರಣ ಆಸ್ಪತ್ರೆಯಲ್ಲಿ ದಾಖಲಾಗಿದ್ದ ಡೇವಿಡ್‌ ಬ್ರಾಯನ್‌‌‌ ಅವರು ನಂತರ ಆ ವರ್ಷದ ಒಳ್ಳೆಯ ದಿನಗಳಲ್ಲಿ ಭಯಾನಕ ಸಿನಿಮಾ *ದ ನೆದರ್‌ವರ್ಲ್ಡ್* ಗೆ ಹಾಡನ್ನು ಹಾಡಿದರು. ಅಲೆಕ್‌ ಜಾನ್‌ ಸಚ್‌ ತನ್ನ ಮೋಟಾರುಗಾಡಿಯಿಂದ ಬಿದ್ದದ್ದರಿಂದ ತನ್ನ ಬಾಸ್‌ ನುಡಿಸುವ ಕೈಗೆ ಪೆಟ್ಟುಮಾಡಿಕೊಂಡನು, ಇದರಿಂದ ಅವನು ತನ್ನ ವಾದ್ಯವನ್ನು ಸಂಪೂರ್ಣ ಬೇರೆಯೇ ರೀತಿಯಲ್ಲಿ ಹಿಡಿದುಕೊಂಡು ನುಡಿಸಬೇಕಾಯಿತು.

ತನ್ನೆಲ್ಲಾ ಯಶಸ್ಸುಗಳ ನಂತರವೂ ಸಂಗೀತದ ವ್ಯವಹಾರದಿಂದ ಭ್ರಮಿತನಾಗದ ಮತ್ತು ಸದ್ಯದ ಪರಿಸ್ಥಿತಿಯ ಬಗ್ಗೆ ಅತೃಪ್ತಿ ಹೊಂದಿದ್ದ ಜಾನ್‌ ಬಾನ್‌ ಜೊವಿ, 1991ರಲ್ಲಿ ತನ್ನ ಬಹುಕಾಲದ ನಿರ್ವಾಹಕನಾದ ಡಾಕ್‌ ಮ್ಯಾಕ್‌ಗೀ ಸೇರಿದಂತೆ ಆಡಳಿತ ಮಂಡಳಿ, ವ್ಯವಹಾರ ಸಲಹೆಗಾರರು ಮತ್ತು ಮಧ್ಯವರ್ತಿಗಳನ್ನು ಕೆಲಸದಿಂದ ತೆಗೆದುಹಾಕಿದ.  ಜಾನ್‌, *ಬಾನ್‌ ಜೊವಿ ನಿರ್ವಹಣೆ* ಯನ್ನು ಸೃಷ್ಟಿಸುವ ಮೂಲಕ ಎಲ್ಲಾ ನಾಯಕತ್ವದ ಜವಾಬ್ದಾರಿಗಳನ್ನು ತಾನೆ ವಹಿಸಿಕೊಂಡ.

ಅಕ್ಟೋಬರ್‌ 1991ರಲ್ಲಿ, ಬ್ಯಾಂಡ್‌ ತನ್ನ ಮುಂದಿನ ಯೋಜನೆಗಳನ್ನು ನಿರ್ಧರಿಸುವುದಕ್ಕೋಸ್ಕರ ಸಂತ ಥಾಮಸ್‌ನ ಕೆರಿಬಿಯನ್‌ ದ್ವೀಪಗಳಿಗೆ ಹೋದರು.  ತಮ್ಮ ಅಭಿಪ್ರಾಯಭೇದಗಳನ್ನು ನಿರ್ವಹಿಸುವುದಕ್ಕೋಸ್ಕರ, ಯಾರೂ ಅಡ್ಡಿಪಡಿಸದಂತೆ ಪ್ರತಿಯೊಬ್ಬರಿಗೂ ತಮ್ಮ ಭಾವನೆಗಳನ್ನು ಹೇಳಿಕೊಳ್ಳಲು ಅವಕಾಶಕೊಡಬೇಕೆಂದು ನಿರ್ಧರಿಸಿದರು. ತಮ್ಮ ಸಮಸ್ಯೆಗಳನ್ನು ಬಗೆಹರಿಸಿಕೊಂಡ ನಂತರ, ಜನವರಿ 1992ರಲ್ಲಿ ಬಾಬ್‌ ರಾಕ್‌ನೊಂದಿಗೆ ಬ್ಯಾಂಡ್‌ನ ಐದನೇ ಆಲ್ಬಮ್‌ ಮೇಲೆ ಕೆಲಸ ಮಾಡಲು ವ್ಯಾಂಕೋವರ್‌ ಲಿಟಲ್‌ ಮೌಂಟೇನ್‌ ಸ್ಟುಡಿಯೋಗೆ ವಾಪಾಸಾದರು.

### ಕೀಪ್‌ ದ ಫೇಯ್ತ್‌ (1992–93) 
thumb|right|ಬಾನ್ ಜೊವಿ 1992
*ಕೀಪ್‌ ದ ಫೇಯ್ತ್‌*  ನವೆಂಬರ್ 1992ರಲ್ಲಿ ಬಿಡುಗಡೆಯಾಯಿತು. *ಕೀಪ್‌ ದ ಫೇಯ್ತ್‌*  ಅನ್ನು ಪ್ರವರ್ತಿಸುವುದಕ್ಕೋಸ್ಕರ, ತಮ್ಮ ವೃತ್ತಿಯನ್ನು ಆರಂಭಿಸಿದ್ದ ನ್ಯೂಜೆರ್ಸಿಯ ಸಣ್ಣ ಕ್ಲಬ್‌ಗಳಲ್ಲಿ ಹಾಡುತ್ತಾ ತಮ್ಮ ಬೇರಿಗೇ ಮತ್ತೆ ವಾಪಾಸಾದರು.  1992 ಉತ್ತರಾರ್ಧದಲ್ಲಿ *ಎಂಟಿವಿ ಅನ್‌ಪ್ಲಗ್ಡ್‌*  ನಲ್ಲಿ ಬ್ಯಾಂಡ್‌ ಕಾಣಿಸಿಕೊಂಡಿತು, ಆದರೆ ಅದು ಎಂಟಿವಿ ಅನ್‌ಪ್ಲಗ್ಡ್‌ನ ಬೇರೆ ಕಂತುಗಳಿಗಿಂತ ಭಿನ್ನವಾಗಿತ್ತು.  ಆ ಪ್ರದರ್ಶನವು ಬಾನ್‌ ಜೊವಿಯನ್ನು ಬಹಳ ಹತ್ತಿರದಿಂದ ತೋರಿಸಿ, "ಇನ್‌ ದ ರೌಂಡ್‌" ಅನುಭವವನ್ನು ನೀಡಿತು. ಅತ್ಯಂತ ಪ್ರಸಿದ್ಧವಾದ ಶಾಸ್ತ್ರೀಯವಾಗಿ ಮತ್ತು ವಿದ್ಯುನ್ಮಾನವಾಗಿ ನಿರೂಪಿಸಿದ ಗೀತೆಗಳನ್ನು (ಬಾನ್‌ ಜೊವಿಯ ಮತ್ತು ಬೊನ್‌ ಜೊವಿಯವರದ್ದಲ್ಲದ ಹಾಡುಗಳು) ಮತ್ತು *ಕೀಪ್‌ ದ ಫೇಯ್ತ್‌* ನಿಂದ ಹೊಸ ಹಾಡುಗಳನ್ನು ಹಾಡಿದರು. ಈ ಗೋಷ್ಠಿಯನ್ನು 1993ರಲ್ಲಿ *Keep the Faith: An Evening with Bon Jovi* ಆಗಿ ಬಿಡುಗಡೆಮಾಡಲಾಯಿತು.

*ಕೀಪ್‌ ದ ಫೇಯ್ತ್‌*  ಅಂತಾರಾಷ್ಟ್ರೀಯವಾಗಿ ಪ್ರಸಿದ್ಧಿಗಳಿಸಿದ ಆರು ಏಕಗೀತೆಗಳನ್ನು ಒಟ್ಟುಗೂಡಿಸಿತು ಮತ್ತು ಪ್ರಪಂಚದಾದ್ಯಂತ ಒಂಭತ್ತು ಮಿಲಿಯನ್‌ಗೂ ಹೆಚ್ಚಿನ ಪ್ರತಿಗಳನ್ನು ಮಾರಾಟಮಾಡಿತು.  ಬಾನ್‌ ಜೊವಿಯ ಧ್ವನಿಯು 90ರ ದಶಕದ ಸಂಗೀತ ದೃಶ್ಯಕ್ಕೆ ರೂಪಾಂತರಗೊಳ್ಳುತ್ತಿದ್ದಂತೆಯೇ ಅವರ ಚಹರೆಯನ್ನೇ ಬದಲಾಯಿಸಿತು. ಜಾನ್‌ ಬಾನ್‌ ಬೊವಿ ಕೂದಲನ್ನು ಕತ್ತರಿಸಿಕೊಂಡಾಗ ಸಿಎನ್‌ಎನ್‌(CNN)ನಲ್ಲಿ ದೊಡ್ಡ ಸುದ್ದಿಯಾಯಿತು. ಆಲ್ಬಮ್‌ನ ಟೈಟಲ್‌ ಹಾಡನ್ನು ಮೊದಲು ಬಿಡುಗಡೆ ಮಾಡಲಾಯಿತು, ನಂತರ "ಬೆಡ್‌ ಆಫ್‌ ರೋಸಸ್‌" ಬಿಡುಗಡೆಯಾಯಿತು, ಇದು ಅಮೇರಿಕಾ ಸಂಯುಕ್ತ ಸಂಸ್ತಾನದಲ್ಲಿ ಪ್ರಮುಖ ಟಾಪ್‌ 10 ಗೀತೆಯಾಯಿತು.

ಬ್ಯಾಂಡ್‌ನ ಮುಂದಿನ ಹಂತದ ಸೂಚನೆಯಾಗಿ ಬಾನ್‌ ಜೊವಿ ವ್ಯಾಪಕ ಪ್ರಪಂಚ ಪರ್ಯಟನೆಯನ್ನು ಹಮ್ಮಿಕೊಂಡಿತು, ತಾನು ಈವರೆಗೆ ಹೋಗಿರದ ಅಮೆರಿಕಾ, ಯೂರೋಪ್‌, ಏಷ್ಯಾ ಮತ್ತು ಆಸ್ಟ್ರೇಲಿಯಾದ ದೇಶಗಳಿಗೆ ಭೇಟಿ ನೀಡಿತು.  ಕೀಪ್‌ ದ ಫೇಯ್ತ್‌ ಟೂರ್‌ನಲ್ಲಿ 38 ದೇಶಗಳಿಗೆ ಹೋಗಿ 177 ಪ್ರದರ್ಶನಗಳನ್ನು ನೀಡಿದರು.

### ಕ್ರಾಸ್‌ ರೋಡ್‌ ಮತ್ತು ದೀಸ್‌ ಡೇಸ್‌ (1994–96) 
1994ರ ಉತ್ತರಾರ್ಧದಲ್ಲಿ, "ಗುಡ್‌ ಗೈಸ್‌ ಡೋಂಟ್‌ ಆಲ್ವೇಸ್‌ ವೇರ್‌ ವೈಟ್‌" (ಆನಂತರ ಇದನ್ನು 2004 ಬಾಕ್ಸ್‌ ಸೆಟ್‌, 100,000,000 ಬಾನ್‌ ಜೊವಿ‌ ಫಾನ್ಸ್ ಕಾಂಟ್ ಬಿ ರಾಂಗ್‌ಗೆ ಸೇರಿಸಲಾಯಿತು) ಎಂಬ ಹಾಡು ದ ಕೌ ಬಾಯ್‌ ವೇ ಎಂಬ ಸಿನೆಮಾದ ಟ್ರ್ಯಾಕ್‌ನಲ್ಲಿ ಕಾಣಿಸಿಕೊಂಡಿತು.  ಎಂ‌ಟಿವಿ ಮೂವಿ ಅವಾರ್ಡ್ಸ್‌ನಲ್ಲಿ ಕೂಡ ಬ್ಯಾಂಡ್‌ ಈ ಹಾಡನ್ನು ಪ್ರದರ್ಶಿಸಿತು ಆದರೆ ಈ ಹಾಡು ಏಕಗೀತೆಯಾಗಿ ಬಿಡುಗಡೆಯಾಗಲೇ ಇಲ್ಲ. 1994 ಅಕ್ಟೋಬರ್‌ನಲ್ಲಿ, ಬಾನ್‌ ಜೊವಿ *ಕ್ರಾಸ್‌ ರೋಡ್‌*  ಎನ್ನುವ ಅತಿಪ್ರಸಿದ್ಧ ಗೀತೆಗಳ ಆಲ್ಬಮ್‌ಅನ್ನು ಬಿಡುಗಡೆ ಮಾಡಿತು, ಇದರಲ್ಲಿ ಎರಡು ಹೊಸ ಹಾಡುಗಳು ಇದ್ದವು: "ಆಲ್ವೇಸ್‌" ಮತ್ತು "ಸಂ ಡೇ ಐ ವಿಲ್‌ ಬಿ ಸ್ಯಾಟರ್‌ಡೇ ನೈಟ್‌". ಈ ಆಲ್ಬಮ್‌‌ನ ಹೊರಗೆ "ಆಲ್ವೇಸ್‌" ಎಂಬ ಏಕಗೀತೆ, ಅತ್ಯಂತ ಜನಪ್ರಿಯವಾಯಿತು. "ಆಲ್ವೇಸ್‌" ಯೂರೋಪಾದ್ಯಂತ #1 ಬಾರಿಸಿತು ಮತ್ತು ಅಮೇರಿಕಾ ಸಂಯುಕ್ತ ಸಂಸ್ತಾನದ ಬಿಲ್‌ಬೋರ್ಡ್‌ 100ರ ಟಾಪ್‌ 10ರಲ್ಲಿ ಆರು ತಿಂಗಳ ಕಾಲ ಉಳಿಯಿತು. ಏಕಗೀತೆ ಮೂರು ಮಿಲಿಯನ್‌ ಪ್ರತಿಗಳನ್ನು ಮಾರಟ ಮಾಡಿ ಬಾನ್‌ ಜೊವಿಯ ಅತ್ಯಂತ ಪ್ರಸಿದ್ಧ ಗೀತೆಗಳಲ್ಲಿ ಒಂದಾಯಿತು. *ಕ್ರಾಸ್‌ ರೋಡ್‌*  ಆಲ್ಬಮ್‌ನೊಂದಿಗೆ ಪ್ರಪಂಚಾದದ್ಯಂತ ಬಾನ್‌ ಜೊವಿಯ ಆಲ್ಬಮ್‌ ಮಾರಾಟ ಮೇಲೇರಿತು.  ಆ ವರ್ಷ ವರ್ಲ್ಡ್‌ ಮ್ಯೂಸಿಕ್‌ ಅವಾರ್ಡ್ಸ್‌ನಲ್ಲಿ *ಅತ್ಯುತ್ತಮ ಮಾರಾಟವಾಗುವ ರಾಕ್‌ ಬ್ಯಾಂಡ್‌*  ಪ್ರಶಸ್ತಿಯನ್ನು ಬಾನ್‌ ಜೊವಿ ಗಳಿಸಿಕೊಂಡಿತು.

ಅದೇ ವರ್ಷ, ಬಾಸ್‌ವಾದಕ ಅಲೆಕ್‌ ಜಾನ್‌ ಸಚ್‌ ಬ್ಯಾಂಡ್‌ಅನ್ನು ತೊರೆದರು, ತಂಡದಲ್ಲಿ ಇದೇ ಮೊದಲ ಬದಲಾವಣೆ.  Hugh McDonald (b. "ರನ್‌ಅವೇ"ಗೆ ಬಾಸ್‌ ನುಡಿಸಿದ ಹ್ಯೂ ಮ್ಯಾಕ್‌ಡೊನಾಲ್ಡ್‌ (ಬಿ. ಹ್ಯೂ ಮ್ಯಾಕ್‌ ಡೊನಾಲ್ಡ್, ಡಿಸೆಂಬರ್‌ 28, 1950 ರಂದು ಫಿಲಡೆಲ್ಫಿಯ, ಪೆನ್ಸಿಲ್‌ವೇನಿಯಾದಲ್ಲಿ), ಸಚ್‌ನ ಜಾಗವನ್ನು ಅನಧಿಕೃತವಾಗಿ ತುಂಬಿದರು, ಆಗ ಮ್ಯಾಕ್‌ ಹಿಂದಿನ ಆಲ್ಬಮ್‌ಗಳಿಗೂ ಬಾಸ್‌ ನುಡಿಸಿದ್ದರು ಎನ್ನುವ ಗಾಳಿಮಾತು ಹಬ್ಬಿತು. ಸಚ್‌ರ ನಿರ್ಗಮನದ ಬಗ್ಗೆ ಜಾನ್‌ ಬೊವಿ ಹೀಗೆ ಹೇಳಿದರು: "ಖಂಡಿತ ಇದು ನೋವುಂಟುಮಾಡುತ್ತದೆ. ಆದರೆ ನಾನು ಅದನ್ನು ಒಪ್ಪಿಕೊಳ್ಳಲು ಮತ್ತು ಗೌರವಿಸಲು ಕಲಿತಿದ್ದೇನೆ. ನಾನು ಸದಾ ಕೆಲಸದಲ್ಲೇ ಮುಳುಗಿರುವವ, ಸ್ಟುಡಿಯೋ ಒಳಗೆ, ಸ್ಟುಡಿಯೋ ಹೊರಗೆ, ವೇದಿಕೆ ಮೇಲೆ, ವೇದಿಕೆಯಿಂದಾಚೆ, ಹಗಲು ರಾತ್ರಿ ಸಂಗೀತದೊಂದಿಗೆ ಇರಬೇಕು ಎಂದು ನನಗೆ ಎನಿಸಿದರೆ ಎಲ್ಲರೂ ಅದೇ ವೇಗಕ್ಕೆ ಒಗ್ಗಬೇಕೆಂಬ ನಿಯಮವೇನು ಇಲ್ಲ. ಅಲೆಕ್‌ ಈಗ್ಗೆ ಸ್ವಲ್ಪ ದಿನಗಳಿಂದ ಬಿಡಬೇಕೆಂದು ಇದ್ದ, ಹಾಗಾಗಿ ಅದು ಸಂಪೂರ್ಣ ಆಶ್ಚರ್ಯವೆನಿಸಲಿಲ್ಲ."

ಬಾನ್‌ ಜೊವಿಯ ಆರನೇ ಸ್ಟುಡಿಯೋ ಆಲ್ಬಮ್‌ ಆದ *ದೀಸ್‌ ಡೇಸ್‌*, ಜೂನ್‌ 1995ರಲ್ಲಿ ಬಿಡುಗಡೆಯಾಯಿತು. ಅಲೆಕ್‌ ಜಾನ್‌ ಸಚ್‌ ಹೊರನಡೆದ ಮೇಲೆ ಬಾನ್‌ ಜೊವಿ‌ ಬಿಡುಗಡೆ ಮಾಡಿದ ಮೊದಲ ಆಲ್ಬಮ್‌ ಇದು.  ವಿಮರ್ಶಕರು ಬಹುತೇಕ ಕೀಪ್‌ ದ ಫೇಯ್ತ್‌ಗೆ ಪ್ರತಿಕ್ರಿಯಿಸಿದಂತೆಯೇ ಇದಕ್ಕೂ ಪ್ರತಿಕ್ರಿಯಿಸಿದರು, ಬ್ಯಾಂಡ್‌ ಸಾಹಿತ್ಯಿಕವಾಗಿ ಪ್ರಬುದ್ಧವಾಗುತ್ತಿರುವುದನ್ನು ಮತ್ತು ’ಬಾನ್‌ ಜೊವಿ ಸಂಗೀತ’ಕ್ಕೆ ಕುಂದುಬರದಂತೆ ಸಂಗೀತದ ವಿವಿಧ ಶೈಲಿಗಳನ್ನು ಅನ್ವೇಷಿಸುತ್ತಿರುವುದನ್ನು ಅವರು ಗಮನಿಸಿದರು. ಈ ಆಲ್ಬಮ್‌ ತಮ್ಮ ಬೇರೆ ಎಲ್ಲಾ ಆಲ್ಬಮ್‌ಗಿಂತ ಕಡಿಮೆಯಾಗಿದ್ದರೂ, ಆ ಸಮಯದಲ್ಲಿ ನಮ್ಮ ಬ್ಯಾಂಡ್‌ ತುಂಬಾ ಸಂತೋಷದ ಸ್ಥಿತಿಯಲ್ಲಿದ್ದೆವು ಎಂದು ಬಾನ್‌ ಜೊವಿ ಹೇಳಿತು.  "ದಿಸ್‌ ಇಸ್‌‌ ನಾಟ್‌ ಎ ಲವ್‌ ಸಾಂಗ್‌" ಎನ್ನುವ ಹಾಡು, ಈ ಆಲ್ಬಮ್‌ನ ಮೊದಲ ಏಕಗೀತೆ ಮತ್ತು ಹೊರದೇಶವಾದ ಥಾಯ್‌ಲ್ಯಾಂಡ್‌ನಲ್ಲಿ ಚಿತ್ರೀಕರಿಸಿದ ಈ ಬ್ಯಾಲಡ್‌ ಪ್ರಪಂಚಾದಾದ್ಯಂತ ಜನಪ್ರಿಯವಾದ ಬ್ಯಾಂಡ್‌ನ ಮತ್ತೊಂದು ಏಕಗೀತೆಯಾಯಿತು. ಆ ವರ್ಷ ಬ್ಯಾಂಡ್‌ ಅತ್ಯ್ತ್ತಮ ಅಂತಾರಾಷ್ಟ್ರೀಯ ಬ್ಯಾಂಡ್‌ಗಾಗಿ ಬಿಆರ್‌ಐಟಿ ಅವಾರ್ಡ್‌(BRIT ಅವರದ್)ಅನ್ನು ಗಳಿಸಿತು ಮತ್ತು ಅತ್ಯುತ್ತಮ ರಾಕ್‌ಗಾಗಿ ಎಂ‌ಟಿ‌ವಿ ಯೂರೋಪ್‌ ಮ್ಯೂಸಿಕ್‌ ಅವಾರ್ಡ್‌ ಅನ್ನು ಗಳಿಸಿತು.

ಭಾರತದಲ್ಲಿ ಶುರುವಾದ ಪ್ರಪಂಚ ಪರ್ಯಟನೆ, ದಕ್ಷಿಣ ಆಫ್ರಿಕಾದಲ್ಲಿ ತಮ್ಮ ಪ್ರಪ್ರಥಮ ಪ್ರದರ್ಶನವನ್ನು ನೀಡುವ ಮೊದಲು, ಬ್ಯಾಂಡ್‌ಅನ್ನು ಏಷ್ಯಾ, ಯೂರೋಪ್‌, ಆಸ್ಟ್ರೇಲಿಯಾ ಮತ್ತು ದಕ್ಷಿಣ ಅಮೆರಿಕಾಗಳಿಗೆ ಕರೆದೊಯ್ಯಿತು. ಜೂನ್‌ 1995ರಲ್ಲಿ, ಬಾನ್‌ ಜೊವಿಗಾಗಿ ಲಂಡನ್‌, ಇಂಗ್ಲೆಂಡ್‌‌ನ ಐತಿಹಾಸಿಕ *ವೆಂಬ್ಲೇ ಸ್ಟೇಡಿಯಮ್‌* ನಲ್ಲಿ ಮೂರು ರಾತ್ರಿಗಳಿಗೆ ಎಲ್ಲಾ ಟಿಕೆಟ್‌ಗಳು ಮಾರಾಟಮಾಡಿದ್ದು ಅವರ ವೃತ್ತಿಯ ಪರಕಾಷ್ಠೆ.  ಸಾಲುಗಟ್ಟಿದ್ದ ವಿಮರ್ಶಕರ ಜೊತೆಗೇ, ಗ್ರ್ಯಾಮಿ ನಾಮಾಂಕಿತ *ಬಾನ್‌ ಜೊವಿ: ಲೈವ್‌ ಫ್ರಮ್‌ ಲಂಡನ್‌*, ವಿಡಿಯೋದಲ್ಲಿ ಬ್ಯಾಂಡ್‌ನ ವಿಶಿಷ್ಟ ಸ್ವರೂಪವನ್ನು ದಾಖಲಿಸಲಾಯಿತು. ’ದೀಸ್‌ ಡೇಸ್‌’ ಟೂರ್‌ನಲ್ಲಿ ಬಾನ್‌ ಜೊವಿ 35 ದೇಶಗಳಿಗೆ ಭೇಟಿಕೊಟ್ಟಿತು ಮತ್ತು 126 ಪ್ರದರ್ಶನಗಳನ್ನು ನೀಡಿತು.

### 1997–2000 
*ದೀಸ್‌ ಡೇಸ್‌ ಟೂರ್‌* ನ ಅತಿಯಶಸ್ಸಿನ ನಂತರ ಬ್ಯಾಂಡ್‌ನ ಸದಸ್ಯರು ತಮ್ಮದೇ ದಾರಿ ಹಿಡಿದರು.  ಆದರೆ, ಅನಿಶ್ಚಿತತೆಯಿಂದ ಕೂಡಿದ ನ್ಯೂಜೆರ್ಸಿ ಟೂರ್‌ನ ನಂತರದ ಕಾಲದಂತಿರದೆ, ಈ ಬಿಡುವು ತಂಡವೇ ಯೋಚಿಸಿ ತೆಗೆದುಕೊಂಡ ನಿರ್ಧಾರವಾಗಿತ್ತು.  ಬಾನ್‌ ಜೊವಿಯ ಸದಸ್ಯರು ಎರಡು ವರ್ಷಗಳ ಕಾಲ ಬ್ಯಾಂಡ್‌ನಿಂದ ಬಿಡುವು ತೆಗೆದುಕೊಂಡರು.

ಜಾನ್‌ ಬಾನ್‌ ಜೊವಿಗೆ ನಟನೆಯ ಹುಚ್ಚೂ ಹಿಡಿದಿತ್ತು. ಒಂದೆರಡು ಸಿನಿಮಾಗಳಲ್ಲಿ ನಾಯಕನ ಪಾತ್ರದಲ್ಲಿಯೂ ಕಾಣಿಸಿಕೊಂಡರು.  ಸಿನಿಮಾ ಶೂಟಿಂಗ್‌ಗಳ ನಡುವೆ ಬಿಡುವು ಸಿಕ್ಕಾಗ, ಜಾನ್‌ ತನ್ನ ಎರಡನೇ ಆಕವ್ಯಕ್ತಿ ಆಲ್ಬಮ್‌ ಆಗುವ ಗೀತೆಗಳನ್ನು ಬರೆದನು, ಇದು 1997ರಲ್ಲಿ *ಡೆಸ್ಟಿನೇಷನ್‌ ಎನಿವೇರ್ *  ಆಯಿತು.  ಆಲ್ಬಮ್‌ನ ಬಿಡುಗಡೆಯ ಸಮಯದಲ್ಲಿ, ಅದರ ಹಾಡುಗಳನ್ನೇ ಆಧರಿಸಿದ ಅದೇ ಹೆಸರಿನ ಒಂದು ಕಿರುಚಿತ್ರವನ್ನು ತೆಗೆಯಲಾಯಿತು; ಜಾನ್‌ ಬಾನ್‌ ಜೊವಿ, ಡೆಮಿ ಮೂರ್‌, ಕೆವಿನ್‌ ಬೆಕೊನ್‌ ಮತ್ತು ವೂಫಿ ಗೋಲ್ಡ್‌ಬರ್ಗ್‌ ಇದರ ತಾರಾಗಣದಲ್ಲಿದ್ದರು.

ಟಿಕೊ ಟಾರಿಸ್‌ ಈ ಅವಕಾಶವನ್ನು ಚಿತ್ರಕಲೆಯನ್ನು ಕಲಿಯಲು ಬಳಸಿಕೊಂಡರೆ ಡೇವಿಡ್‌ ಬ್ರಾಯನ್‌‌‌ ಅನೇಕ ಗೀತೆಗಳನ್ನು ಬರೆಯಲು ಮತ್ತು ಸಂಗೀತ ಸಂಯೋಜಿಸಲು ಬಳಸಿಕೊಂಡನು. 1998ರಲ್ಲಿ, ರಿಚೀ ಸಂಬೋರಾ‍ಾ ತನ್ನ ಎರಡನೇ ಎಕವ್ಯಕ್ತಿ ಆಲ್ಬಮ್ *ಅನ್‌ಡಿಸ್ಕವರ್ಡ್‌ ಸೋಲ್‌*.

ಬಾನ್‌ ಜೊವಿ 1999ರಲ್ಲಿ *ಎಡ್‌ಟಿವಿ* ಗಾಗಿ "ರಿಯಲ್‌ ಲೈಫ್‌" ಹಾಡನ್ನು ರೆಕಾರ್ಡ್‌ ಮಾಡಲು ಮತ್ತೆ ಸೇರಿತು, ಆದರೆ ಬ್ರಾಯನ್‌‌‌ ತನ್ನ ಬೆರಳಿಗೆ ಬಲವಾಗಿ ಪೆಟ್ಟುಮಾಡಿದ್ದ ಅಪಘಾತದಿಂದ ಸುಧಾರಿಸಿಕೊಳ್ಳುತ್ತಿದ್ದನಾದ್ದರಿಂದ ಪಾಲ್ಗೊಳ್ಳಲಿಲ್ಲ.  1999ರಲ್ಲಿ ಬಾನ್‌ ಜೊವಿ "ಸೆಕ್ಸ್‌ ಸೆಲ್ಸ್‌" ಎಂಬ ಹೊಸ ಆಲ್ಬಮ್‌ಅನ್ನು ಹೊರತರಲು ಸಿದ್ಧನಾಗಿದ್ದ,, ಆದರೆ ಆ ಅಲ್ಬಮ್‌ಅನ್ನು ನಿಲ್ಲಿಸಲಾಯಿತು ಮತ್ತು ಅದಕ್ಕಾಗಿ ಬರೆದಿದ್ದ 30ಕ್ಕೂ ಹೆಚ್ಚಿನ ಗೀತೆಗಳಲ್ಲಿ ಕೇವಲ 3 ಗೀತೆಗಳನ್ನು *ಕ್ರಷ್‌* ನಲ್ಲಿ ಉಪಯೋಗಿಸಿಕೊಳ್ಳಲಾಯಿತು. (ರಿಯಲ್‌ ಲೈಫ್‌ ವಿಡಿಯೋದಲ್ಲಿ ಈ ಆಲ್ಬಮ್‌ನ ಕೆಲವ್ಯ್ ಪೋಸ್ಟರ್‌ಗಳನ್ನು ನೋಡಬಹುದು).

### *ಕ್ರಷ್*, ಮತ್ತು *ಒನ್‌ ವೈಲ್ಡ್‌ ನೈಟ್‌ * (2000–01) 
thumb|left|ಬಾನ್ ಜೊವಿ 2000
ಬ್ಯಾಂಡ್‌ನ ಸದಸ್ಯರು ಸ್ವತಂತ್ರ ಯೋಜನೆಗಳ ಮೇಲೆ ಕೆಲಸ ಮಾಡಿದ ಸುಮಾರು ಮೂರು ವರ್ಷದ ಬಿಡುವಿನ ನಂತರ, 1999ರಲ್ಲಿ ಮತ್ತೆ ಸೇರಿದ ಬಾನ್‌ ಜೊವಿ ತಮ್ಮ ಮುಂದಿನ ಆಲ್ಬಮ್‌ ಮೇಲೆ ಕೆಲಸ ಮಾಡಲು ತೊಡಗಿದರು. ಜೂನ್‌ 2000ದಲ್ಲಿ, ಬ್ಯಾಂಡ್‌ನ ಏಳನೇ ಸ್ಟುಡಿಯೋ ಆಲ್ಬಮ್‌ ಆಗಿ *ಕ್ರಷ್‌*  ಬಿಡುಗಡೆಯಾಯಿತು. ಮೊದಲನೇ ಏಕಗೀತೆ "ಇಟ್ಸ್‌ ಮೈ ಲಫ್‌" ಆ ದಶಕದಲ್ಲಿ ಬಿಡುಗಡೆ ಕಂಡ ಅತ್ಯಂತ ಯಶಸ್ವೀ ಗೀತೆಗಳಲ್ಲಿ ಒಂದೆಂದು ಗುರುತಿಸಲಾಯಿತು ಮತ್ತು ಅತಿಮುಖ್ಯವಾಗಿ, ರಾಕ್‌ ಪ್ರಪಂಚದ ಮುಖ್ಯ ವಾಹಿನಿಯಲ್ಲಾದ ವಿವಿಧ ಬದಲಾವಣೆಗಳ ನಡುವೆಯೂ ಯಶಸ್ಸನ್ನು ಸಾಧಿಸಿ ಉಳಿದುಕೊಂಡಿದ್ದ ಬ್ಯಾಂಡ್‌ನ ಆಯಸ್ಸಿನ ಪ್ರತೀಕವಾಗಿತ್ತು. ಈ ಆಲ್ಬಮ್‌ ಪ್ರಪಂಚದಾದ್ಯಂತ ಎಂಟು ಮಿಲಿಯನ್‌ಗೂ ಹೆಚ್ಚಿನ ಪ್ರತಿಗಳನ್ನು ಮಾರಾಟ ಮಾಡಿತು ಮತ್ತು ಅವರು ಹೊಸ, ಯುವ ಪೀಳಿಗೆಯ ಅಭಿಮಾನಿಗಳನ್ನು ಗಳಿಸಿಕೊಳ್ಳಲು ಸಹಾಯ ಮಾಡಿತು. ಆ ವರ್ಷ *ಕ್ರಷ್‌* ಗಾಗಿ ಅತ್ಯುತ್ತಮ ರಾಕ್‌ ಆಲ್ಬಮ್‌ ಮತ್ತು "ಇಟ್ಸ್‌ ಮೈ‌ ಲೈಫ್‌"ಗಾಗಿ ಅತ್ಯುತ್ತಮ ಯುಗಳ/ತಂಡದ ಪ್ರದರ್ಶನಗಳಿಗಾಗಿ ಎರಡು ಗ್ರ್ಯಾಮಿ ನಾಮಾಂಕಿತಗಳನ್ನು ಪಡೆಯಿತು. "ಇಟ್ಸ್‌ ಮೈ ಲೈಫ್‌" ವಿಡಿಯೋ "ಮೈ ಫೇವರೆಟ್‌ ವಿಡಿಯೋ"ಗಾಗಿ ಮೈ ವಿಎಚ್1 ಮ್ಯೂಸಿಕ್‌ ಅವಾರ್ಡ್ಸ್‌ಅನ್ನು ಗಳಿಸಿತು. 2000ದಲ್ಲಿ ವಿಎಚ್1 ಬ್ಯಾಂಡ್‌ಅನ್ನು *ಬಿಹೈಂಡ್‌ ದ ಮ್ಯೂಸಿಕ್‌* ನ ಕಂತುಗಳಲ್ಲಿ ಕೂಡ ಪ್ರಸಾರ ಮಾಡಿತು.

2000ದಲ್ಲಿ, ಲಂಡನ್‌ನ ಐತಿಹಾಸಿಕ ವೆಂಬ್ಲೇ ಸ್ಟೇಡಿಯಂ‌ನಲ್ಲಿ ಎರಡು ’ಸೋಲ್ಡ್‌ ಔಟ್‌’ (ಎಲ್ಲಾ ಟಿಕೆಟುಗಳು ಮಾರಾಟವಾದ) ಗೋಷ್ಠಿಗಳೂ ಸೇರಿದಂತೆ ಜಾಪಾನ್‌ ಮತ್ತು ಯೂರೋಪ್‌ನಲ್ಲಿ ಪ್ರದರ್ಶನಗಳನ್ನು ನೀಡಿದರು. ವೆಂಬ್ಲೇ ಸ್ಟೇಡಿಯಂ‌ಅನ್ನು ಒಡೆದುಹಾಕುವ ಮೊದಲು ನಡೆದ ಕಟ್ಟಕಡೆಯ ಪ್ರದರ್ಶನ ಇವರದಾಯಿತು.  ಆ ಬೇಸಿಗೆಯಲ್ಲಿ ಬ್ಯಾಂಡ್‌ 30ಕ್ಕೂ ಕಡಿಮೆ ಪ್ರದರ್ಶನಗಳಲ್ಲಿಯೇ ತನ್ನ 1 ಮಿಲಿಯನ್‌ ಅಭಿಮಾನಿಗಳಿಗಾಗಿ ಹಾಡಿತು.  ಯುಎಸ್‌ಗೆ ವಾಪಾಸಾದ ನಂತರ 2000ದ ಚಳಿಗಾಲದಲ್ಲಿ ಒಂದು ಸೋಲ್ಡ್‌ ಔಟ್‌ ಪ್ರದರ್ಶನವನ್ನು ನೀಡಿತು, ಇದಾದ ನಂತರ 2001ರ ಚಳಿಗಾಲದಲ್ಲಿ ಅರೆನಾ ಆಂಪಿಥಿಯೇಟರ್‌ನಲ್ಲಿ ಸೋಲ್ಡ್‌‍ಔಟ್‌ ಪ್ರದರ್ಶನವನ್ನು ನೀಡಿತು. ಅಮೆರಿಕಾದಲ್ಲಿ ಮತ್ತೊಂದು ಸುತ್ತಿನ ಪ್ರದರ್ಶನಗಳ ಮೊದಲು, ಬ್ಯಾಂಡ್‌ ಜಾಪಾನ್‌ ಮತ್ತು ಯೂರೋಪ್‌ಗಳಿಗೆ ಭೇಟಿ ನೀಡಿ ಬಂದರು.  ವಾಪಾಸಾಗುವಾಗ ನ್ಯೂಜೆರ್ಸಿಯ ಜೇಂಟ್ಸ್‌ ಸ್ಟೇಡಿಯಮ್‌ನಲ್ಲಿ ಎರಡು ಸೋಲ್ಡ್‌ ಔಟ್‌ ಪ್ರದರ್ಶನಗಳನ್ನು ನೀಡಿದರು.  ಈ ವಾದ್ಯಗೋಷ್ಠಿಗಳು ಕೇವಲ ವೃತ್ತಿಯ ಪರಿಪೂರ್ಣತೆ ಅಥವಾ ಬ್ಯಾಂಡ್‌ನ ವಯಕ್ತಿಕ ಮೇಲ್ಮೆಯಾಗಿರಲಿಲ್ಲ ಆದರೆ ವಿಎಚ್‌-1 ನೆಟ್‌ವರ್ಕ್‌ನಲ್ಲಿ ಇದರ ಪ್ರಸಾರ ಎಲ್ಲ ದಾಖಲೆಗಳನ್ನು ಮುರಿಯಿತು.

ಟೂರ್‌ನಲ್ಲಿದ್ದಾಗ, ಬಾನ್‌ ಜೊವಿ‌ ತಮ್ಮ ಸಂಪೂರ್ಣ ವೃತ್ತಿಜೀವನದ ನೇರ ಪ್ರದರ್ಶನಗಳ ಸಂಕಲನವನ್ನು ಬಿಡುಗಡೆಮಾಡಿದರು*One Wild Night: Live 1985-2001*. ಇದು ಬಾನ್‌ ಜೊವಿಯ ಪ್ರಪ್ರಥಮ ನೇರ ಪ್ರದರ್ಶನಗಳ ಆಲ್ಬಮ್‌. ಬ್ಯಾಂಡ್‌ ತನ್ನ ಮೊದಲಿನ ದಿನಗಳಿಂದ ಈ ಪ್ರದರ್ಶನದವರೆವಿಗೂ ಸಂಗ್ರಹಿಸುತ್ತಿದ್ದ ಆಗಾರದಿಂದ ಆಯ್ದುಕೊಂಡ ಹಾಡುಗಳು ಅದರಲ್ಲಿದ್ದವು

2001ರ ಮೈ ವಿಎಚ್‌1 ಮ್ಯೂಸಿಕ್‌ ಅವಾರ್ಡ್ಸ್‌ನಲಿ ಬ್ಯಾಂಡ್‌ "ಹಾಟೆಸ್ಟ್‌ ನೇರ ಪ್ರದರ್ಶನ" ಪ್ರಶಸ್ತಿಯನ್ನು ಗಳಿಸಿಕೊಂಡಿತು, ಈ ಪ್ರಶಸ್ತಿ ಸಮಾರಂಭದಲ್ಲಿ ಜಾನ್‌ ಬಾನ್‌ ಜೊವಿ ಮತ್ತು ರಿಚೀ ಸಂಬೋರಾ  ಜಾರ್ಜ್‌ ಹ್ಯಾರಿಸನ್‌‍ನ ಗೌರವಾರ್ಥ "ಹಿಯರ್‌ ಕಮ್ಸ್‌ ದ ಸನ್‌" ಎಂಬ ಸುಂದರವಾದ ಹಾಡನ್ನು ಹಾಡಿ ರಂಗಮಂದಿರದಲ್ಲಿ ತುಂಬಿದ್ದ ಸಭಿಕರಿಗೆ ಮತ್ತು ಟಿವಿಯಲ್ಲಿ ನೇರ ಪ್ರದರ್ಶನ ನೋಡುತ್ತಿದ್ದ ಪ್ರೇಕ್ಷಕರಿಗೆ ಆಶ್ಚರ್ಯವನ್ನುಂಟುಮಾಡಿದರು.

ಕ್ರಷ್‌ ಮತ್ತು ಒನ್‌ ವೈಲ್ಡ್‌ ನೈಟ್‌ ಟೂರ್‌ಗಳು ಮುಗಿದಾಗ, ಸದಸ್ಯರು ಬ್ಯಾಂಡ್‌ನ ಎಂಟನೇ ಆಲ್ಬಮ್‌ನ ಕೆಲಸ ಶುರುವಾಗುವ ಮೊದಲು ಒಂದು ಸಣ್ಣ ವಿರಾಮ ದೊರಕಬಹುದೆಂದು ಆಶಿಸಿದ್ದರು. ಆದರೆ ಸೆಪ್ಟೆಂಬರ್‌ 11ರಂದು ಪ್ರಪಂಚವೇ ಬದಲಾಯಿತು.  ಭಯೋತ್ಪಾದಕರ ಆಕ್ರಮಣದ ಕೆಲವೇ ದಿನಗಳಲ್ಲಿ ಜಾನ್‌ ಮತ್ತು ರಿಚಿ ರೆಡ್‌ ಕ್ರಾಸ್‌ಗಾಗಿ ಸಾರ್ವಜನಿಕ ಸೇವಾ ಪ್ರಕಟಣೆಗಳನ್ನು ರೆಕಾರ್ಡ್‌ ಮಾಡಿದರು, ಎನ್‌ಎಫ್‌ಎಲ್‌ಗಾಗಿ "ಅಮೆರಿಕಾ ದ ಬ್ಯೂಟಿಫುಲ್‌" ಅನ್ನು ರೆಕಾರ್ಡ್‌ ಮಾಡಿದರು ಮತ್ತು ಐತಿಹಾಸಿಕ*America: A Tribute to Heroes*  ಲೈವ್‌ ಟೆಲಿಥಾನ್‌ಗಾಗಿ ಪ್ರದರ್ಶನ ನೀಡಿದರು.  ಒಂದು ತಿಂಗಳ ನಂತರ, ರೆಡ್‌ಬ್ಯಾಂಕ್‌, ಎನ್‌ಜೆಯಲ್ಲಿ ಬ್ಯಾಂಡ್‌ನ ತವರುನಾಡಿಗೆ ಹತ್ತಿರದಲ್ಲಿದ್ದ ’ವಿಶ್ವ ವ್ಯಾಪಾರ ಸಂಘಟನೆ’ ದುರಂತದಿಂದ ಹಾನಿಗೊಳಗಾದ ಕುಂಟುಂಬಗಳಿಗೆ ಸಹಾಯವನ್ನು ನೀಡುವುದಕ್ಕಾಗಿ ಹಣ ಸಂಗ್ರಹಿಸಲು ’ಮೊನ್‌ ಮೌತ್‌ ಕೌಂಟೀ‌ ಅಲಯನ್ಸ್‌ ಆಫ್‌ ನೇಬರ್ಸ್‌’ನ ಎರಡು ಪ್ರದರ್ಶನದಲ್ಲಿ ಪಾಲ್ಗೊಂಡರು.  ಮತ್ತು ಅಕ್ಟೊಬರ್‌ 21, 2001ರಂದು ಬಾನ್‌ ಜೊವಿ ಮ್ಯಾಡಿಸನ್‌ ಸ್ಕ್ವೇರ್‌ ಗಾರ್ಡನ್‌ನಲ್ಲಿ ನಡೆದ *ಕನ್ಸರ್ಟ್‌ ಫಾರ್‌ ನ್ಯೂಯಾರ್ಕ್‌* ನಲ್ಲಿ ಪಾಲ್ಗೊಂಡರು. ಈ ಪ್ರದರ್ಶನದಲ್ಲಿ ಪರಿಹಾರಧನವನ್ನು ಸಂಗ್ರಹಿಸಲಾಯಿತು ಮತ್ತು ಆಕ್ರಮಣದ ಸಮಯದಲ್ಲಿ ಪ್ರಾಣ ಉಳಿಸಲು ಕೆಲಸ ಮಾಡಿದ ಅನೇಕರನ್ನು ಸನ್ಮಾನಿಸಲಾಯಿತು.  2001ರಲ್ಲಿ ಬಾನ್‌ ಜೊವಿ ಟೋಕ್ಯೋ ರೋಡ್‌ ಎಂಬ, ಹಿ‌ಟ್‌ ಹಾಡುಗಳ ಎರಡನೇ ಆಲ್ಬಮ್‌ಅನ್ನು ಬಿಡುಗಡೆಮಾಡಿದ.

### ಬೌನ್ಸ್ ಮತ್ತು ದಿಸ್ ಲೆಫ್ಟ್ ಫೀಲ್ಸ್ ರೈಟ್ (2002–04) 
2002 ರ ವಸಂತ ಋತುವಿನಲ್ಲಿ, ಈ ತಂಡವು ತಮ್ಮ ಎಂಟನೆಯ ಸ್ಟುಡಿಯೊ ಅಲ್ಬಮ್ ಧ್ವನಿ ಮುದ್ರಣ ನಡೆಸಲು ಸ್ಟುಡಿಯೊ ಪ್ರವೇಶಿಸಿತು. ಅದರ ಶೀರ್ಷಿಕೆ *ಬೌನ್ಸ್*  ಎಂದು. ಇದು ಕೇವಲ ವರ್ಲ್ಡ್ ಟ್ರೇಡ್ ಸೆಂಟರ್ ಮೇಲಿನ ಆಕ್ರಮಣದ ನಂತರ ದೇಶದಲ್ಲಿ ನ್ಯೂಯಾರ್ಕ್ ನಗರ ಮತ್ತು ಯುನೈಟೆಡ್ ಸ್ಟೇಟ್ಸ್ ನ ಸಾಮರ್ಥ್ಯವನ್ನು ಪುನರ್ ಸ್ಥಾಪಿಸುವುವ ಕುರಿತಲ್ಲದೆ, ಬೋನ್ ಜೋವಿಗೆ ತಮ್ಮ ತಂಡವು ಹಲವಾರು ವರ್ಷಗಳವರೆಗೆ ಮತ್ತೆ ಮತ್ತೆ ಪುಟಿದೇಳುವ ಸಾಮರ್ಥ್ಯವನ್ನು ಹೊಂದಿದೆ ಎಂದು ಮನಗಾಣಿಸಿತು.   ಬೌನ್ಸ್ ಅಲ್ಬಮ್, ರಿಚಿ ಸಂಬೊರಾನ ಭಾರಿ ಬಿರುಸಾದ ಗಿಟಾರ್ ನುಡಿಸುವಿಕೆ, ಜಾನ್‌ನ ಮುಖ್ಯ ಹಾಡುಗಾರಿಕೆ, ಡೇವಿಡ್ ಬ್ರಾಯನ್‌ನ ಪಿಯಾನೊ ಹಾಗೂ ಕೀಬೋರ್ಡ್ ಎಫೆಕ್ಟ್ ಮತ್ತು ಟಿಕೊ ಟೆರ್ರೆಸ್ ನ ಸಿಡಿಯುವ ಡ್ರಮ್ ವಾದನದೊಂದಿಗೆ, ಬೋನ್ ಜೋವಿ ಬ್ಯಾಂಡ್ "ರೂಟ್ಸ್" ಗೆ ಮರಳುವಂತೆ ಮಾಡಿತು. ಜಾನ್ ಬೋನ್ ಜೋವಿ "ಬೌನ್ಸ್" ಮುಖ್ಯವಾಗಿ "ಜಾನ್ ಮತ್ತು ರಿಚಿಯ ಅಲ್ಬಮ್" ಎಂದು ಗುರುತಿಸಿದ.  ಹಾಗಿದ್ದರೂ, ಮರಳಿ "ಕ್ಲಾಸಿಕ್ ಬೋನ್ ಜೋವಿ" ಎಂದು ಹೆಚ್ಚು ಅಭಿಪ್ರಾಯ ಹೊಂದಿತು, ಕೆಲವು ಅಭಿಮಾನಿಗಳಿಗೆ ಇದು ಸಮಾಧಾನವನ್ನುಂಟು ಮಾಡಿತು, ಮತ್ತೆ ಹಲವು ವಿಮರ್ಶಕರಿಂದ ಅತೀ "ಸೂತ್ರಪ್ರಾಯ"ಎಂದು ನಿಂದಣೆಗೂ ಒಳಗಾಯಿತು. ಹಿಂದೆ ಒಂದು ವಿಮರ್ಶೆ ತಂಡವನ್ನು ಈ ದರ್ಜೆಯಿಂದ ಕಂಡಿತ್ತು.

ಮೊದಲು,2003 ರ ಗ್ರಾಮೀ ಪ್ರಶಸ್ತಿಗೆ ಜೋಡಿ ಅಥವಾ ಗುಂಪಿನ ಹಾಡುಗಾರಿಕೆಯಲ್ಲಿ ಬೆಸ್ಟ್ ಪಾಪ್ ಪರ್ ಫಾರ್ಮೆನ್ಸ್ ವಿಭಾಗಕ್ಕೆ ಏಕೈಕ ಅಲ್ಬಮ್ "ಎವ್ರಿಡೆ" ಹೆಸರು ನೋಂದಾಯಿಸಲ್ಪಟ್ಟಿತ್ತು.  ತಂಡವು ಈ ಅಲ್ಬಮ್ ಗಾಗಿ ಬೌನ್ಸ್ ಪ್ರವಾಸ ಕೈಗೊಂಡಿತು, ಆ ವೇಳೆಯಲ್ಲಿ ಇವರು ಫಿಲೆಡೆಲ್ಫಿಯಾದ ವಿಟೆರನಾಸ್ ಸ್ಟೇಡಿಯಮ್ ಉರುಳುವ ಮುಂಚೆ ಅಲ್ಲಿ ವಾದ್ಯ ನುಡಿಸಿದ ಕೊನೆಯ ತಂಡವೆಂದೂ ಇತಿಹಾಸ ರಚಿಸಿದರು.   2003 ಅಗಸ್ಟ್ ನಲ್ಲಿ ಬೌನ್ಸ್ ಪ್ರವಾಸ ಮುಗಿಯುತ್ತಿದ್ದಂತೆ, ಬೋನ್ ಜೋವಿ ಒಂದು ಯೋಜನೆಗೆ ಸಿದ್ಧರಾದರು; ಇದರ ಮುಖ್ಯ ಉದ್ದೇಶ ನೇರ ಧ್ವನಿಪೂರ್ಣವಾದ ಗೀತೆಗಳಿರುವ ಅಲ್ಬಮ್ ತಯಾರಿಸುವುದು. ತಂಡವು ಪುನಃ ಬರೆಯುವುದರಲ್ಲಿ, ಧ್ವನಿ ಮುದ್ರಣದಲ್ಲಿ ಮತ್ತು ಅವರ 12 ಅತ್ಯಂತ ಯಶಸ್ವಿ ಗೀತೆಗಳನ್ನು ಹೊಸ ರೀತಿಯಲ್ಲಿ ಹಾಗೂ ಭಿನ್ನವಾಗಿ ರಚಿಸುವುದರಲ್ಲಿ ಮಗ್ನರಾದರು. 2003 ನವೆಂಬರ್ ನಲ್ಲಿ *ದಿಸ್ ಲೆಫ್ಟ್ ಫೀಲ್ಸ್ ರೈಟ್*  ಬಿಡುಗಡೆಯಾಯಿತು.

ನಂತರದ ವರ್ಷದಲ್ಲಿ,*100,000,000 ಬೋನ್ ಜೋವಿ ಫ್ಯಾನ್ಸ್ ಕಾಂಟ್ ಬಿ ರಾಂಗ್*  ಎಂಬ ಒಂದು ಪೆಟ್ಟಿಗೆಯ ಸಮೂಹವನ್ನು ಬಿಡುಗಡೆ ಮಾಡಿದರು. ಶೀರ್ಷಿಕೆಯು ಎಲ್ವಿಸ್ ಪ್ರೆಸ್ಲೆಯ್ಸ್ ರ *50,000,000 ಎಲ್ವಿಸ್ ಫ್ಯಾನ್ಸ್ ಕಾಂಟ್ ಬಿ ರಾಂಗ್*  ನ ಗೌರವಾರ್ಥವಾಗಿತ್ತು.   ಈ ಸೆಟ್, 38 ಬಿಡುಗಡೆಯಾಗದ ಮತ್ತು 12 ಅಪೂರ್ವ ರಾಗಗಳನ್ನು ಹೊಂದಿದ ಡಿವಿಡಿ ತರಹದ್ದೇ ನಾಲ್ಕು ಸಿಡಿಗಳ ಸಮೂಹವನ್ನು ಹೊಂದಿತ್ತು. ಪೆಟ್ಟಿಗೆ ಸಮೂಹವು 100 ಮಿಲಿಯನ್ ಬೋನ್ ಜೋವಿ ಅಲ್ಬಮ್ ಮಾರಾಟಮಾಡುವುದರೊಂದಿಗೆ ಎಲ್ಲ ಕಡೆ ಗುರುತಿಸಲ್ಪಟ್ಟಿತು ಮತ್ತು ತಂಡವು 1984 ರಲ್ಲಿ ತಾನು ಮೊದಲು ಬಿಡುಗಡೆ ಮಾಡಿದ ನೆನಪಿಗೆ ತನ್ನ 20ನೇ ವಾರ್ಷಿಕೋತ್ಸವವನ್ನು ಅದ್ಧೂರಿಯಾಗಿ ಆಚರಿಸಿತು.

2004 ನವೆಂಬರ್‌ನಲ್ಲಿ, ಬೋನ್ ಜೋವಿ ತಂಡದವರು ಅಮೇರಿಕನ್ ಮ್ಯುಸಿಕ್ ಅವಾರ್ಡ್ಸ್ ಕಡೆಯಿಂದ ಅರ್ಹತೆಯುಳ್ಳವರಿಗೆ ಪುರಸ್ಕಾರ(ಅವಾರ್ಡ್ ಫಾರ್ ಮೆರಿಟ್) ಪ್ರಶಸ್ತಿಯೊಂದಿಗೆ ಗೌರವಿಸಲ್ಪಟ್ಟರು. ಅಲ್ಲಿ ಅವರು ತಮ್ಮ ಇನ್ನೂ ಪೂರ್ತಿಯಾಗದ "ಹ್ಯಾವ್ ಎ ನೈಸ್ ಡೇ" ಹಾಡಿನ ಪೂರ್ವಪ್ರದರ್ಶನ ನೀಡಿದರು.

### ಹ್ಯಾವ್ ಎ ನೈಸ್ ಡೇ (2005–06) 
thumb|right|ಹ್ಯಾವ್ ಎ ನೈಸ್ ಡೆ ಯ ಮುಖಪುಟ ಕಲೆ

ಜುಲೈ 2,2005ರಲ್ಲಿ ಬೋನ್ ಜೋವಿ ತಂಡದವರು ಲೈವ್ 8ನಲ್ಲಿ ಪಾಲ್ಗೊಂಡರು, ಅಲ್ಲಿ ಅವರು "ಹ್ಯಾವ್ ಎ ನೈಸ್ ಡೆ" ಯ ಪೂರ್ತಿ ಹಾಗೂ ಅಂತಿಮ ಭಾಗವನ್ನು ಪ್ರಥಮವಾಗಿ ಪರಿಚಯಿಸಿದರು, ಜೊತೆಗೆ "ಲಿವಿನ್ ಆನ್ ಎ ಪ್ರೇಯರ್" ಮತ್ತು "ಇಟ್ಸ್ ಮೈ ಲೈಫ್" ಕೂಡ ಪ್ರದರ್ಶಿಸಿದರು.  ಬೋನ್ ಜೋವಿಯವರ ಒಂಭತ್ತನೆಯ ಸ್ಟುಡಿಯೊ ಅಲ್ಬಮ್ *ಹ್ಯಾವ್ ಎ ನೈಸ್ ಡೆ*  ಸೆಪ್ಟೆಂಬರ್ 2005 ರಲ್ಲಿ ಬಿಡುಗಡೆಯಾಯಿತು. "ಹ್ಯಾವ್ ಎ ನೈಸ್ ಡೆ" ಮೊದಲ ಏಕ ವ್ಯಕ್ತಿಯ ಅಲ್ಬಮ್.  ಎರಡನೆಯದು, 2006 ರ ಪೂರ್ವದಲ್ಲಿ ಯು.ಎಸ್.ನಲ್ಲಿ ಬಿಡುಗಡೆಗೊಂಡ "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್".  ಯು.ಎಸ್.ನಲ್ಲಿ "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್" ನ ಯುಗಳ ಭಾಗವನ್ನು, ಅಲ್ಲಿಯ ಹಾಡುಗಾರ್ತಿ ಶುಗರ್ ಲ್ಯಾಂಡ್ ಬ್ಯಾಂಡ್‌ನ ಜೆನ್ನಿಫರ್ ನೆಟ್ಲೆಸ್ ಅವರ ಸೇರಿ ಬಿಡುಗಡೆ ಮಾಡಲಾಯಿತು ಮತ್ತು 2006ಮೇ ನಲ್ಲಿ ಬೋನ್ ಜೋವಿ, ಬಿಲ್ಲ್ ಬೋರ್ಡ್ಸ್ ಹಾಟ್ ಕಂಟ್ರಿ ಚಾರ್ಟ್ ನಲ್ಲಿ ರಾಕ್ ಎಂಡ್ ರೋಲ್ ಬ್ಯಾಂಡ್ ನ ಮೊದಲ #1 ಯಶಸ್ಸು ನೀಡಿದವರೆನಿಸಿದರು.  ಫೆಬ್ರುವರಿ 11,2007ರಂದು ಬೋನ್ ಜೋವಿ ಮತ್ತು ಜೆನ್ನಿಫರ್ ನೆಟ್ಲಸ್ "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್" ಗೆ "ಬೆಸ್ಟ್ ಕಂಟ್ರಿ ಕೊಲ್ಯಾಬೊರೇಷನ್ ವಿತ್ ವೋಕಲ್ಸ್" ಗ್ರಾಮೀ ಪ್ರಶಸ್ತಿ ಪಡೆದರು.   ಈ ತಂಡವು "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್" ಗೆ ಬೆಸ್ಟ್ ರಾಕ್ ಸಾಂಗ್‌ಗೆ ಪೀಪಲ್ಸ್ ಚಾಯ್ಸ್ ಪ್ರಶಸ್ತಿಯನ್ನು ಕೂಡ ಗಳಿಸಿತು.

*ಹ್ಯಾವ್ ಎ ನೈಸ್ ಡೆ*  ಬಿಡುಗಡೆಯಾದ ಶೀಘ್ರವೇ, ತಂಡವು 2005–2006 ರಲ್ಲಿ ಜಗತ್ತಿನಾದ್ಯಂತ ಹ್ಯಾವ್ ಎ ನೈಸ್ ಡೆ ಪ್ರವಾಸ ಕೈಗೊಂಡಿತು.  ಈ ಪ್ರವಾಸ ಹಿಂದಿನ ಪ್ರವಾಸಕ್ಕಿಂತ ಸಣ್ಣದಾಗಿತ್ತು,ಆರಂಭದಲ್ಲಿ ಎಪ್ಪತ್ತೈದು ಶೊ ನಡೆಸಲು ಯೋಜಿಸಲಾಗಿತ್ತು. ಇದರಿಂದ ತಂಡವು ಜಗತ್ತಿನಾದ್ಯಂತ ಅನೇಕ ವೇದಿಕೆ ಹಾಗೂ ಸ್ಟೇಡಿಯಮ್‌ಗಳನ್ನು ನೋಡುವಂತಾಯಿತು.   ಈ ಪ್ರವಾಸವು ಬಹುದೊಡ್ಡ ಆರ್ಥಿಕ ಯಶಸ್ಸನ್ನು ಗಳಿಸಿತು, ಇದು 2,002,000 ಅಭಿಮಾನಿಗಳ ಎದುರು ಪ್ರದರ್ಶನ ಕಂಡಿತು ಮತ್ತು ಈ ಪ್ರವಾಸದಿಂದ ಅಜಮಾಸು $191ಮಿಲಿಯನ್ ಹಣ ಗಳಿಸಿತು.   ಈ ಪ್ರವಾಸವು 2006 ರಲ್ಲಿ $131 ಮಿಲಿಯನ್ ಗಳಿಸುವುದರ ಮೂಲಕ ಮೂರನೇ ಅತ್ಯಧಿಕ ಹಣ ಗಳಿಸಿದ ತಂಡ ಎನಿಸಿತು. ಮೊದಲಿನ ಸ್ಥಾನದಲ್ಲಿ ದಿ ರೋಲಿಂಗ್ ಸ್ಟೋನ್ಸ್ ನ ಎ ಬಿಗ್ಗರ್ ಬ್ಯಾಂಗ್ ವರ್ಲ್ಡ್ ಟೂರ್ ಮತ್ತು ಎರಡನೆಯದು ಮಡೋನಾರ ಕನ್ಫೆಷನ್ಸ್ ಟೂರ್ ಇವೆ.  ನವೆಂಬರ್ 14, 2006ರಲ್ಲಿ ಬೋನ್ ಜೊವಿ ತಂಡದವರು ಜೇಮ್ಸ್ ಬ್ರೌನ್ ಮತ್ತು ಲೆಡ್ ಝೆಪೆಲಿನ್ ಜೊತೆ ಯು.ಕೆ.ಮ್ಯುಸಿಕ್ ಹಾಲ್ ಆಫ್ ಫೇಮ್ ಗೆ ಸೇರಿಕೊಂಡರು.

thumb|200px|left|ಡಬ್ಲಿನ್ 2006 ರಲ್ಲಿ ಜಾನ್ ಬಾನ್ ಜೊವಿ ಮತ್ತು ರಿಚೀ ಸಂಬೋರಾ

### *ಲೋಸ್ಟ್ ಹೈವೆ*    (2007-08) 
2007 ಜೂನ್ ನಲ್ಲಿ, ಬಾನ್ ಜೊವಿ ತಮ್ಮ ಹತ್ತನೆಯ ಸ್ಟುಡಿಯೊ ಅಲ್ಬಮ್ *ಲೋಸ್ಟ್ ಹೈವೆ*  ಬಿಡುಗಡೆ ಮಾಡಿದರು.  ತಂಡದ 2006 ರ ಯಶಸ್ವಿ ಭಾಗ "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್" ಜೆನ್ನಿಫರ್ ನೆಟ್ಟಲ್ಸ್ ಜೊತೆಗಿನ ಯುಗಳ ಗೀತೆಯ ನಂತರ, ಈ ಅಲ್ಬಮ್ ತಂಡದ ಅಬ್ಬರದ ಧ್ವನಿಯ ಜೊತೆ ಸ್ವದೇಶದ ಸಂಗೀತದ ಮೇಲೂ ಪ್ರಭಾವವನ್ನುಂಟುಮಾಡಿತು.

ಈ ಹೊಸ ಅಲ್ಬಮ್‌ನ ಪ್ರಚಾರಕ್ಕಾಗಿ ಬಾನ್ ಜೊವಿ, ನ್ಯಾಶ್ ವಿಲ್ಲೆಯಲ್ಲಿ ನಡೆದ 6 ನೇ ವಾರ್ಷಿಕ ಸಿಎಮ್ ಟಿ ಪ್ರಶಸ್ತಿ ಸಮಾರಂಭದಲ್ಲಿ,*ಅಮೇರಿಕನ್ ಐಡಲ್ * ಮತ್ತು ಎಮ್ ಟಿವಿ ಅನ್ ಪ್ಲಗ್ಡ್ ನಂತಹ ದೂರದರ್ಶನ ಕಾರ್ಯಕ್ರಮಗಳಲ್ಲಿ ಕಾಣಿಸಿಕೊಂಡರು, ಹಾಗೆಯೇ ಜೇಂಟ್ಸ್ ಸ್ಟೇಡಿಯಮ್ ನಲ್ಲಿ ಲೈವ್ ಅರ್ಥ್ ಕನ್ಸರ್ಟ್ ನಲ್ಲಿ ಭಾಗವಹಿಸಿದರು. ಪ್ರಚಾರಕ್ಕಾಗಿ ಯು.ಎಸ್, ಕೆನಡಾ, ಯು.ಕೆ ಮತ್ತು ಜಪಾನ್ ಗಳೂ ಸೇರಿದಂತೆ ಹತ್ತು ಕಡೆ ಕಾರ್ಯಕ್ರಮಗಳನ್ನು ನೀಡಿದರು. ಈ ಪ್ರವಾಸದ ಭಾಗವಾಗಿ ಜೂನ್ 24,2007 ರಲ್ಲಿ ಲಂಡನ್ನಿನ ಹೊಸ O2 ವೇದಿಕೆ(ಹಿಂದೆ ಮಿಲೇನಿಯಮ್ ಡೊಮ್) ಸಾರ್ವಜನಿಕರಿಗೆ ಆವರಣವಾದಾಗ, ಬಾನ್ ಜೊವಿ ತಂಡವು ಇಲ್ಲಿ ಪ್ರದರ್ಶನ ನಡೆಸಿದ ಮೊದಲ ತಂಡವೆನಿಸಿತು.  ಪ್ರವೇಶ ಚೀಟಿ(ಟಿಕೆಟ್) ಕೊಡಲು ಪ್ರಾರಂಭಿಸಿದ 30 ನಿಮಿಷದೊಳಗೆ 23,000 ಆಸನವುಳ್ಳ ಸ್ಟೇಡಿಯಮ್ ಭರ್ತಿಯಾಯಿತು. ಸಿಡಿಯ ಮೇಲೆ ವಿಮರ್ಶೆ ಅಷ್ಟೊಂದು ಬಲವಾಗಿರಲಿಲ್ಲ. "ಇದು ಒಂದು ದುರ್ಬಲ ಪ್ರಯತ್ನ. ಪ್ರಾಮಾಣಿಕವಾಗಿ ಹೇಳಬೇಕೆಂದರೆ, ಈ ತಂಡದ ಕೊನೆಯ 3 ಅಲ್ಬಮ್‌ಗಳು ಭಯಂಕರವಾಗಿದ್ದವು", ಎಂದು ರೋಲಿಂಗ್ ಸ್ಟೋನ್ ಹೇಳಿದರು.

*ಲೋಸ್ಟ್ ಹೈವೆ*  ಯುನೈಟೆಡ್ ಸ್ಟೇಟ್ಸ್, ಜಪಾನ್, ಆಸ್ಟ್ರೇಲಿಯಾ, ಯುರೋಪ್ ಹಾಗೂ ಕೆನಡಾದಲ್ಲಿ ಅಗ್ರ ಸ್ಥಾನ ಪಡೆಯಿತು. ಈ ಅಲ್ಬಮ್ 2008 ರ ಗ್ರಾಮೀ ಪ್ರಶಸ್ತಿಯ ಬೆಸ್ಟ್ ಪಾಪ್ ವೋಕಲ್ ಅಲ್ಬಮ್ ವಿಭಾಗಕ್ಕೆ ಮತ್ತು ಅಲ್ಬಮ್‌ನ"(ಯು ವಾಂಟ್ ಟು)ಮೇಕ್ ಎ ಮೆಮೊರಿ" ಜೋಡಿ ಅಥವಾ ಗುಂಪಿನ ಹಾಡುಗಾರಿಕೆಯಲ್ಲಿ ಶ್ರೇಷ್ಠ ಪ್ರಶಸ್ತಿ ವಿಭಾಗಕ್ಕೆ ಚುನಾಯಿಸಲ್ಪಟ್ಟಿತು.  ಈ ಅಲ್ಬಮ್ ನ ಮೂರನೆಯ ಒಂದು "ಟಿಲ್ ವಿ ಆರ್ ನಾಟ್ ಸ್ಟ್ರೇಂಜರ್ಸ್ ಎನಿಮೋರ್" ಹಾಡು ಸಿಎಂಟಿ ಮ್ಯುಸಿಕ್ ಅವಾರ್ಡ್‌ನ ಕೊಲ್ಯಾಬೊರೇಟಿವ್ ವೀಡಿಯೊ ಆಫ್ ದಿ ಇಯರ್ 2008 ಪ್ರಶಸ್ತಿ ಗಳಿಸಿತು. ಪ್ರಶಸ್ತಿ ಸಮಾರಂಭದಲ್ಲಿ ಬಾನ್ ಜೊವಿ ತಂಡದ ಅನುಪಸ್ಥಿತಿಯಿಂದಾಗಿ, ಪ್ರೆಸೆಂಟರ್ ಆಗಿದ್ದ ಲಿಆನ್ ರೈಮ್ಸ್ ಅವರು ಪ್ರಶಸ್ತಿ ಸ್ವೀಕರಿಸಿದರು.  ಅಕಾಡೆಮಿ ಆಫ್ ಕಂಟ್ರಿ ಮ್ಯುಸಿಕ್ ಅವಾರ್ಡ್‌ನ ವೋಕಲ್ ಇವೆಂಟ್ ಆಫ್ ದಿ ಇಯರ್ ವಿಭಾಗಕ್ಕೂ ಈ ಹಾಡು ಚುನಾಯಿಸಲ್ಪಟ್ಟಿತು.

2007 ಅಕ್ಟೋಬರ್ ನಲ್ಲಿ ತಂಡವು ಲೋಸ್ಟ್ ಹೈವೆ ಪ್ರವಾಸವನ್ನು ಕೈಗೊಳ್ಳುವುದಾಗಿ ಘೋಷಿಸಿತು.  ನ್ಯೂಯಾರ್ಕ್‌ನ, ನ್ಯೂಜರ್ಸಿ ಪ್ರುಡೆನ್ಶಿಯಲ್ ಸೆಂಟರ್‌ನಲ್ಲಿ ಹೊಚ್ಚಹೊಸ ಹತ್ತು ಪ್ರದರ್ಶನ ನಡೆಸುವುದರೊಂದಿಗೆ ತಂಡವು ಕೆನಡಾ, ಜಪಾನ್, ಆಸ್ಟ್ರೇಲಿಯಾ, ನ್ಯೂಝಿಲ್ಯಾಂಡ್, ಯು.ಎಸ್ ಮತ್ತು ನಂತರ ಯುರೋಪಿನಲ್ಲಿ ಬೇಸಿಗೆಯಲ್ಲಿ ಪ್ರವಾಸವನ್ನು ಪೂರೈಸಿತು.  2007 ಡಿಸೆಂಬರ್ ಪೂರ್ವದಲ್ಲಿ ತಂಡವು, ರಾಯಲ್ ವೆರೈಟಿ ಪರ್ ಫಾರ್ಮೆನ್ಸ್ ಎನ್ನುವ ಶೀರ್ಷಿಕೆಯಲ್ಲಿ ಇಂಗ್ಲೆಂಡ್ ನ ಲಿವರ್ ಪೂಲ್ ನಲ್ಲಿ ರಾಣಿಯ ಎದುರು, ಪ್ರದರ್ಶನ ಕೊಟ್ಟ ಮೊದಲ ಅಮೇರಿಕನ್ ತಂಡ ಎನಿಸಿದ ನಂತರ ಸ್ವಲ್ಪ ವಿಶ್ರಾಂತಿ ಪಡೆದಿತ್ತು.  ತಂಡವು ಆಸ್ಟ್ರೇಲಿಯಾ ಪ್ರವಾಸದಲ್ಲಿದ್ದಾಗ, ಬಾನ್ ಜೊವಿ 12 ವರ್ಷಗಳಲ್ಲಿ ತಮ್ಮ ಮೊದಲ ಪ್ರವಾಸದ ನೆನಪಿಗೆ ಎಂಟು ಅಲ್ಬಮ್‌ಗಳನ್ನು ಎಆರ್ ಐಎ ಚಾರ್ಟ್ಸ್‌ನಲ್ಲಿ ಸೇರಿಸಿದರು.

ನವೆಂಬರ್ 14, 2007 ರಿಂದ ನವೆಂಬರ್ 11, 2008ರಲ್ಲಿ $210.6 ಮಿಲಿಯನ್ ಟಿಕೆಟ್ ಮಾರಾಟವಾಗುವುದರೊಂದಿಗೆ, 2008 ರ ಬಿಲ್‌ಬೋರ್ಡ್ಸ್ ಶ್ರೇಣೀಕರಣ ಪಟ್ಟಿಯಲ್ಲಿ ಈ ಪ್ರವಾಸವು ಅತ್ಯಧಿಕ ಮೊತ್ತದ ಪ್ರವಾಸ ಎನಿಸಿತು. ಎಲ್ಲ ಸೇರಿ, 2008 ರಲ್ಲಿ 2,157,675 ಟಿಕೆಟ್ ಮಾರಾಟವಾಯಿತು.

### ದಿ ಸರ್ಕಲ್ (2009 ರಿಂದ ಇಲ್ಲಿಯವರೆಗೆ) 
2009 ಏಪ್ರಿಲ್‌ನಲ್ಲಿ, ಫಿಲ್ ಗ್ರಿಫಿನ್‌ ರಚಿಸಿದ ಬಾನ್ ಜೊವಿಯ 25 ವರ್ಷಗಳ ಕಾಲಾನುಕ್ರಮದಲ್ಲಿ ಉಂಟಾದ ಉಬ್ಬರ ಇಳಿತಗಳ ಹಾಗೂ ತಂಡದ ಸದ್ಯದ ಲೋಸ್ಟ್ ಹೈವೆ ಪ್ರವಾಸದ ಕುರಿತಾದ ಸಾಕ್ಷ್ಯಚಿತ್ರ "ವೆನ್ ವಿ ವೇರ್ ಬ್ಯುಟಿಫುಲ್" ಪ್ರಥಮ ಬಾರಿಗೆ ಟ್ರಿಬೆಕಾ ಚಿತ್ರೋತ್ಸವದಲ್ಲಿ ಪ್ರದರ್ಶನಗೊಂಡಿತು.

2009 ಜೂನ್ ನಲ್ಲಿ,ಜಾನ್ ಬಾನ್ ಜೊವಿ ಮತ್ತು ರಿಚಿ ಸಂಬೊರಾ ಹಾಡುಬರಹಗಾರರ ಹಾಲ್ ಆಫ್ ಫೇಮ್ ನಲ್ಲಿ ಸೇರಿಕೊಂಡರು.  ಅದೇ ತಿಂಗಳು ಅವರು ಇರಾನಿ ಹಾಡುಗಾರ ಆ‍ಯ್‌೦ಡಿ ಮಡೆಡಿಯನ್ ಜೊತೆ ಸೇರಿ, ಇರಾನಿನಲ್ಲಿ ರಾಜಕೀಯ ಕ್ಷೋಭೆಗೆ ಒಳಗಾದವರಿಗೆ ಒಗ್ಗಟ್ಟನ್ನು ತೋರಿಸುವ "ಸ್ಟ್ಯಾಂಡ್ ಬೈ ಮಿ" ಹಾಡನ್ನು ಕೂಡ ಮುದ್ರಿಸಿದರು. ಆ ಹಾಡಿನ ಭಾಗವನ್ನು ಪರ್ಷಿಯನ್ ನಲ್ಲೂ ಹಾಡಲಾಯಿತು.

ನವೆಂಬರ್ 10, 2009ರಲ್ಲಿ ತಂಡವು ತಮ್ಮ 11 ನೇ ಸ್ಟುಡಿಯೊ ಅಲ್ಬಮ್ *ದಿ ಸರ್ಕಲ್*  ಬಿಡುಗಡೆ ಮಾಡಿತು.  ಮೊದಲ ವಾರದಲ್ಲಿ ಈ ಅಲ್ಬಮ್ ನ 163,000 ಪ್ರತಿಗಳು ಮಾರಾಟವಾಗುವುದರೊಂದಿಗೆ, ಬಿಲ್‌ಬೋರ್ಡ್‌ನ 200ರಲ್ಲಿ ನಂಬರ್ 1 ಸ್ಥಾನ ಪಡೆಯಿತು. *ಲೋಸ್ಟ್ ಹೈವೆ*  ಅಲ್ಬಮ್ ಮೇಲೆ ನ್ಯಾಶ್ ವಿಲ್ಲೆ ಬೀರಿದ ಪ್ರಭಾವದ ನಂತರ ಈ ಅಲ್ಬಮ್ ರಾಕ್ ಎಂಡ್ ರೋಲ್‌ಗೆ ಹಿಂದಿರುಗಿತು.  ಈ ಅಲ್ಬಮ್‌ನ ಪ್ರಚಾರಕ್ಕಾಗಿ, ಬಾನ್ ಜೊವಿ ಅಲ್ಬಮ್‌ನ ಮೊದಲ ಏಕೈಕ ಗೀತೆ "ವಿ ವೇರ್ ನಾಟ್ ಬಾರ್ನ್ ಟು ಫಾಲೊವ್" ಪ್ರಸ್ತುತಪಡಿಸಿತು, ಇದರ ಪರಿಣಾಮವಾಗಿ ಟಿವಿ ಶೋ ದಿ ಎಕ್ಸ್ ಫ್ಯಾಕ್ಟರ್ ನಲ್ಲಿ ಇದು ವಾರದ ರಾಕ್ ಶೋ ಎಂದೆನಿಸಿತು. ಬರ್ಲಿನ್ ಗೋಡೆ ಉರುಳಿದ ಸ್ಮರಣಾರ್ಥ, ನವೆಂಬರ್ 9 ರಂದು ಬರ್ಲಿನ್ ಉತ್ಸವದಲ್ಲಿ ಈ ಹಾಡನ್ನು ಪ್ರದರ್ಶಿಸಲಾಯಿತು.

ಡಿಸೆಂಬರ್ 12, 2009ರಲ್ಲಿ ಬಿಲ್‌ಬೋರ್ಡ್‌ನ ದಶಕದ ಅಗ್ರ 25 ಪ್ರವಾಸೀ ಕಲಾವಿದರಲ್ಲಿ ಬಾನ್ ಜೊವಿ ತಂಡವು 249 ಶೋ ಗಳಿಂದ(ಯು.ಎಸ್) $419,481,741 ಗಳಿಸಿ, ಅದರಲ್ಲಿ 244 ಶೋಗಳು ಪೂರ್ತಿ ಭರ್ತಿಯಾಗುವುದರ ಮೂಲಕ #9 ನೇ ಸ್ಥಾನವನ್ನು ಪಡೆದರು.  ಮತ್ತೆ ಇವರ ದಿ ಸರ್ಕಲ್ ಪ್ರವಾಸವು 19 ಫೆಬ್ರುವರಿ, 2010 ರಿಂದ ಪ್ರಾರಂಭವಾಗಲಿದೆ. ಇದು 1980 ರ ದಶಕದ ಜೆರ್ಸಿ ಸಿಂಡಿಕೇಟ್ ಟೂರ್‌ನ ನಂತರ ಅತಿ ಹೆಚ್ಚು ದಿನದ ಪ್ರವಾಸವಾಗಲಿದೆ. ಈ ಪ್ರವಾಸವು 30 ದೇಶಗಳಲ್ಲಿ 135 ಪ್ರದರ್ಶನ ನೀಡುವ ಯೋಜನೆ ಹೊಂದಿದೆ.

ಜನೆವರಿ 31, 2010ರಂದು 52 ನೇ ಗ್ರಾಮೀ ವಾರ್ಷಿಕ ಪ್ರಶಸ್ತಿ ಸಮಾರಂಭದಲ್ಲಿ ಮೊದಲ ಬಾರಿಗೆ ಬಾನ್ ಜೊವಿ ಪ್ರದರ್ಶನ ನೀಡಿದರು.  ಅವರು ತಮ್ಮ ಹೊಸ ಅಲ್ಬಮ್ ನಿಂದ "ವಿ ವೇರ್ ನಾಟ್ ಬಾರ್ನ್ ಟು ಫಾಲೊವ್" ಹಾಡನ್ನು ಮತ್ತು ಹ್ಯಾವ್ ಎ ನೈಸ್ ಡೆ ಯಿಂದ "ಹೂ ಸೇಯ್ಸ್ ಯು ಕಾಂಟ್ ಗೋ ಹೋಮ್" ಹಾಡನ್ನು ಹಾಡಿದರು. ಅಭಿಮಾನಿಗಳು ಕೊನೆಯ "ಲಿವಿನ್ ಆನ್ ಎ ಪ್ರೇಯರ್" ಹಾಡನ್ನು ಅನುಮೋದಿಸಿದರು ಮತ್ತು ಆಯ್ಕೆಮಾಡಿದರು.   ಬಾನ್ ಜೊವಿಯವರು ತಮ್ಮ "ವಿ ವೇರ್ ನಾಟ್ ಬಾರ್ನ್ ಟು ಫಾಲೊವ್" ಹಾಡಿಗೆ, 2010 ರ ಗ್ರಾಮೀ ಪ್ರಶಸ್ತಿ, ಇಬ್ಬರ ಅಥವಾ ಗುಂಪಿನ ಶ್ರೇಷ್ಠ ಪಾಪ್ ಹಾಡುಗಾರಿಕೆ ಪ್ರದರ್ಶನ ವಿಭಾಗಕ್ಕೆ ಚುನಾಯಿತರಾಗಿದ್ದರು.

## ಬ್ಯಾಂಡ್ ಸದಸ್ಯರು 
### ಪ್ರಸ್ತುತ ಸದಸ್ಯರು 
* ಜಾನ್ ಬಾನ್ ಜೊವಿ – ಪ್ರಮುಖ ಹಾಡುಗಾರ, ಗಿಟಾರ್ (1983–ವರ್ತಮಾನದವರೆಗೆ)
* ರಿಚೀ ಸಂಬೋರಾ – ಗಿಟಾರ್, ಸಹ ಹಾಡುಗಾರ, ಟಾಕ್‌ಬಾಕ್ಸ್ (1983–ವರ್ತಮಾನದವರೆಗೆ)
* ಟಿಕೋ ಟೋರೆಸ್ – ಡ್ರಮ್ಸ್, ಆನದ್ಧವಾದ್ಯಗಳ ವಿಭಾಗ (1983–ವರ್ತಮಾನದವರೆಗೆ)
* ಡೇವಿಡ್ ಬ್ರಯಾನ್ – ಕೀಬೋರ್ಡ್, ಪಿಯಾನೋ, ಸಹ ಹಾಡುಗಾರ (1983–ವರ್ತಮಾನದವರೆಗೆ)

### ಹೆಚ್ಚುವರಿ ಸಂಗೀತಗಾರರು 
* ಹ್ಯೂ ಮ್ಯಾಕ್‌‍ಡೊನಾಲ್ಡ್ – ಬಾಸ್, ಸಹ ಹಾಡುಗಾರ (ಈತ ಬಾನ್ ಜೊವಿಯ ಧ್ವನಿಮುದ್ರಣ ಮತ್ತು ನೇರ ಕಾರ್ಯಕ್ರಮಗಳಲ್ಲಿ ಭಾಗವಹಿಸುವುದಾದರೂ, ಆತನನ್ನು ಬಾನ್ ಜೊವಿಯ ಅಧಿಕೃತ ಸದಸ್ಯನನ್ನಾಗಿ ಗುರುತಿಸಲಾಗಿಲ್ಲ. 1994–ವರ್ತಮಾನದವರೆಗೆ)
* ಬಾಬಿ ಬ್ಯಾಂಡಿಎರಾ – ಗಿಟಾರ್, ಸಹ ಹಾಡುಗಾರ (2003–ವರ್ತಮಾನದವರೆಗೆ – ನೇರ ಕಾರ್ಯಕ್ರಮದಲ್ಲಿ ಮಾತ್ರ)
* ಜೆಫ್ ಕಾಜೀ – ಆರ್ಗನ್, ಹೆಚ್ಚುವರಿ ಕೀಬೋರ್ಡ್‌ಗಳು, ಸಹ ಹಾಡುಗಾರ (2003–06 – ನೇರ ಕಾರ್ಯಕ್ರಮದಲ್ಲಿ ಮಾತ್ರ)
* ಲೊರೆಂಝಾ ಪೋನ್ಸ್ – ವಯೊಲಿನ್, ಸಹ ಹಾಡುಗಾರ (2007–08 – ನೇರ ಕಾರ್ಯಕ್ರಮದಲ್ಲಿ)

### ಮಾಜಿ ಸದಸ್ಯರು 
* ಅಲೆಕ್ ಜಾನ್ ಸಚ್ – ಬಾಸ್, ಸಹ ಹಾಡುಗಾರ (1983–94, 2001)

## ಧ್ವನಿಮುದ್ರಿಕೆ ಪಟ್ಟಿ 
;ಸ್ಟುಡಿಯೋ ಆಲ್ಬಮ್‌ಗಳು

* *ಬಾನ್ ಜೊವಿ*  (1984)
* *7800° ಫ್ಯಾರನ್‌ಹೀಟ್*  (1985)
* *ಸ್ಲಿಪರಿ ವೆನ್ ವೆಟ್*  (1986)
* *ನ್ಯೂ ಜರ್ಸಿ*  (1988)
* *ಕೀಪ್ ದ ಫೇಯ್ತ್*  (1992)
* *ದೀಸ್ ಡೇಸ್*  (1995)
* *ಕ್ರಷ್*  (2000)
* *ಬೌನ್ಸ್*  (2002)
* *ಹ್ಯಾವ್ ಅ ನೈಸ್ ಡೇ*  (2005)
* *ಲೋಸ್ಟ್ ಹೈವೇ*  (2007)
* *ದ ಸರ್ಕಲ್*  (2009)

;ಆಲ್ಬಮ್ ಗಳ ಸಂಕಲನ

* *Cross Road: Greatest Hits*  (1994)
* *Tokyo Road: Best of Bon Jovi (2001)* 
* *ದಿಸ್ ಲೆಫ್ಟ್ ಫೀಲ್ಸ್ ರೈಟ್*  (2003)

;ಲೈವ್ ಆಲ್ಬಮ್‌ಗಳು

* *ಒನ್ ವೈಲ್ಡ್ ನೈಟ್ ಲೈವ್ 1985-2001*  (2001)

;**ಬಾಕ್ಸ್ ಸೆಟ್ಸ್**

* *100,000,000 ಬಾನ್ ಜೊವಿ ಫ್ಯಾನ್ಸ್ ಕಾಂಟ್ ಬಿ ರಾಂಗ್''  (2004)

## ಪ್ರವಾಸಗಳು 
* ಬಾನ್ ಜೊವಿ ಪ್ರವಾಸ
* 7800 ಡಿಗ್ರೀಸ್ ಫ್ಯಾರನ್‌ಹೀಟ್  ಪ್ರವಾಸ
* ಸ್ಲಿಪರಿ ವೆನ್ ವೆಟ್ ಪ್ರವಾಸ
* ನ್ಯೂ ಜರ್ಸಿ ಸಿಂಡಿಕೇಟ್ ಪ್ರವಾಸ
* ಕೀಪ್ ದ ಫೇಯ್ತ್ ಪ್ರವಾಸ
* ದೀಸ್ ಡೇಸ್ ಪ್ರವಾಸ
* ಕ್ರಷ್ ಪ್ರವಾಸ
* ಒನ್ ವೈಲ್ಡ್ ನೈಟ್ ಪ್ರವಾಸ
* ಬೌನ್ಸ್ ಪ್ರವಾಸ
* ಹ್ಯಾವ್ ಎ ನೈಸ್ ಡೇ ಪ್ರವಾಸ
* ಲೋಸ್ಟ್ ಹೈವೇ ಪ್ರವಾಸ
* ದ ಸರ್ಕಲ್ ಪ್ರವಾಸ

## ಇವನ್ನೂ ಗಮನಿಸಿ 
* ಅತಿಹೆಚ್ಚು ಮಾರಾಟವಾಗುವ ಸಂಗೀತಗಾರರು
* ಬಾನ್ ಜೊವಿ ಡಿಸ್ಕೋಗ್ರಫಿ
* ಬಾನ್ ಜೊವಿ ತೆಗೆದುಹಾಕಿದವುಗಳು
* ಜಾನ್ ಬಾನ್ ಜೊವಿ
* ಯು.ಎಸ್. ಮುಖ್ಯಶ್ರೇಣಿಯ ರಾಕ್ ಚಾರ್ಟ್‌ನಲ್ಲಿ ಮೊದಲ ಸ್ಥಾನಕ್ಕೆ ಏರಿದ ಕಲಾವಿದರ ಪಟ್ಟಿ

## ಆಕರಗಳು 
* 
**  

## ಟಿಪ್ಪಣಿಗಳು 
## ಹೊರಗಿನ ಕೊಂಡಿಗಳು 
* Bon Jovi.com
* NPR ಜಾನ್ ಬಾನ್ ಜೊವಿ ವ್ಯಕ್ತಿಚಿತ್ರ
* VH1 ನಲ್ಲಿನ ಬಾನ್ ಜೊವಿಯ ವೆಬ್‌ಪೇಜ್ 
* ಅನ್‌ರಿಯಾಲಿಟಿ ಮ್ಯೂಸಿಕ್‌ನಲ್ಲಿ ಹತ್ತು ಕ್ಲಾಸಿಕ್ ಬಾನ್ ಜೊವಿ ಹಾಡುಗಳು 
* 
* 

ವರ್ಗ:ಬಾನ್ ಜೊವಿ
ವರ್ಗ:ಅಮೇರಿಕಾದ hard ರಾಕ್ ಸಂಗೀತal ಗುಂಪುಗಳು
ವರ್ಗ:ಅಮೇರಿಕಾದ ಅಲೆಮಾರಿ ಹಾಡುಗಾರರು
ವರ್ಗ:ಅಮೇರಿಕಾದ ರಾಕ್ ಸಂಗೀತ ಗುಂಪುಗಳು
ವರ್ಗ:ನ್ಯೂ ಜರ್ಸಿ ಹೆವಿ ಮೆಟಲ್ ಸಂಗೀತ ಗುಂಪುಗಳು
ವರ್ಗ:ಜರ್ಸಿ ಶೋರ್ ಸಂಗೀತ ಗುಂಪುಗಳು
ವರ್ಗ:ಗ್ರ್ಯಾಮ್ಮಿ ಅವಾರ್ಡ್‌ ವಿಜೇತರು
ವರ್ಗ:ಗ್ಲಾಮ್ ಮೆಟಲ್ ಸಂಗೀತ ಗುಂಪುಗಳು
ವರ್ಗ:ಬ್ರಿಟ್ ಪ್ರಶಸ್ತಿ ವಿಜೇತರು
ವರ್ಗ:MTV ವಿಡಿಯೋ ವ್ಯಾನ್‌ಗಾರ್ಡ್ ಅವಾರ್ಡ್ ವಿಜೇತರು
ವರ್ಗ:1965ರಲ್ಲಿ ಸ್ಥಾಪನೆಯಾದ ಸಂಗೀತ ಗುಂಪುಗಳು
ವರ್ಗ:1980ರ ಸಂಗೀತ ಗುಂಪುಗಳು
ವರ್ಗ:1990 ಸಂಗೀತ ಗುಂಪುಗಳು
ವರ್ಗ:1960ರ ಸಂಗೀತ ಗುಂಪುಗಳು
ವರ್ಗ:ನಾಲ್ವರು ಗಾಯಕರ ಸಂಗೀತ
ವರ್ಗ:ಪಂಚ ಮೇಳಗಾರರು
ವರ್ಗ:ಸೋನಿ/ATV ಮ್ಯೂಸಿಕ್ ಪ್ರಕಟಿಸುವ ಕಲಾವಿದರು
ವರ್ಗ:MTV ಯುರೋಪ್ ಸಂಗೀತ ಪ್ರಶಸ್ತಿ ವಿಜೇತರರು.
ವರ್ಗ:ವಿಶ್ವ ಸಂಗೀತ ಪ್ರಶಸ್ತಿ ವಿಜೇತರು
ವರ್ಗ:ಹಾಲ್ ಆಫ್ ಫೇಮ್ ಹಾಡು ಬರಹಗಾರರ ಪಟ್ಟಿಯಲ್ಲಿ ಸೇರಿದವರು
ವರ್ಗ:ಐಲ್ಯಾಂಡ್ ರೆಕಾರ್ಡ್ಸ್ ಕಲಾವಿದರು
ವರ್ಗ:ಮರ್ಕ್ಯುರಿ ರೆಕಾರ್ಡ್ಸ್ ಕಲಾವಿದರು
ವರ್ಗ:ರಾಕ್ ಶೈಲಿಯ ಸಂಗೀತಗಾರರು